SunOnline: Duty ge badhalaa eku gina thaketheege agu heyovaan jeheyne: Customs\nޑިއުޓީގެ ބަދަލާ އެކު ގިނަ ތަކެތީގެ އަގު ހެޔޮވާން ޖެހޭނެ: ކަސްޓަމްސް\nއައިޝަތު ފަރީޙާ 29 Jul 2020, 14:13\nއިމްޕޯޓް އެކްސްޕޯޓު ގާނޫނަށް އިސްލާހު ގެނެސް، ބައެއް ތަކެތީގެ ޑިއުޓީއަށް ބަދަލުތައް ގެނައުމާ އެކު އާންމު ރައްޔިތުންނާ ގުޅުންހުރި ގިނަ އަދަދެއްގެ ބާވަތްތަކުގެ އަގަށް ހެޔޮ ބަދަލު އަންނާނެ ކަމަށް ލަފާކުރެވޭ ކަމަށް ކަސްޓަމްސް އިން ބުނެފި އެވެ.\nކަސްޓަމްސްގެ ޓެރިފް އެންޑް ސްޓެޓިސްޓިކްސް ސެކްޝަންގެ ޑެޕިޔުޓީ ހެޑް އަލީ ޒުބައިރު މިއަދު "ސަން" އަށް ވިދާޅުވީ އިމްޕޯޓު އެކްސްޕޯޓު ގާނޫނަށް ގެނައި އިސްލާހާއެކު އަހަރަކު ގާތްގަނޑަކަށް 178 މިލިއަން ރުފިޔާގެެ ޑިޔުޓީގެ މާފުވުމެއް ވިޔަފާރިވެރިންނަށް ލިބޭނެ ކަމަށެވެ. މިއީ އާންމުންނަށްވެސް އޭގެ ސަބަބުން ލުއި ލިބޭނެ ކަމެއްކަން އޭނާ ފަހަގަ ކުރެއްވި އެވެ.\nމީގެ ކުރިން ކަސްޓަމްސް އިން ޑިޔުޓީ ނަގަމުން ގޮސްފައިވަނީ މުދަލުގެ ސީއައިއެފް އަގުންނެވެ. ނަމަވެސް ގާނޫނަށް ގެނައި އިސްލާހާއެކު އަންނަ މަހުގެ އެކަކުން ފެށިގެން ޑިޔުޓީ ނަގާނީ އެފްއޯބީ އަގުންނެވެ.\nއެމްޕީއެލް ސަރަހައްދުން މުދާ ދޯންޏަކަށް ބަރުކުރަނީ -- ސަން ފޮޓޯ/ ފަޔާޒު މޫސާާ\n"މީގެ ކުރިން ޑިޔުޓީ ނަގަމުންދިޔައީ ސީއައިއެފް އަގުން. އޭގެ ތެރޭ ހިމެނޭނެ މުދާ ގެނައުމަށް ހިނގާ ހުރިހާ ހަރަދެއް. ނާލު، އިންޝުއަރެންސް. އެފްއޯބީ އިން ޑިޔުޓީ ނަގަން ފެށުމުން އޭގައި ހިމެނޭނީ ރާއްޖެއަށް އެތެރެ ކުރާ މުދާ ބޯޓާ ހަމައަށް ގެންދިޔުމާ ހަމައަށް މި ހިނގާ ހަރަދު،" ޒުބައިރު ވިދާޅުވި އެވެ.\nއޭނާ ވިދާޅުވީ މި ބަދަލާއެކު ވިޔަފާރިވެރިން ކަސްޓަމްސް އަށް ޑިކްލަރޭޝަން ލިޔެކިޔުންތައް ހުށަހެޅުމުގައިވެސް ފަސޭހަތައް ލިބޭނެ ކަމަށެވެ. އެގޮތުން އިންޝުއަރެންސް އަދި ފްރައިޓު ޑޮކިޔުމެންޓުތައް ލިބެންދެން މަޑުކުރަން ނުޖެހޭނެ ކަމަށް ވިދާޅުވި އެވެ.\n"ތަކެތީގެ އަގު ހެޔޮވުމުގެ އިތުރުން މިއީ ވިޔަފާރިއަށް ފަހި މާހައުލެއް ގާއިމް ވެގެންދާނެ އިސްލާހެެއް،" ކަސްޓަމްސް އިން ބުންޏެވެ.\nއެގޮތުން ތެލުގެ އަގަށް އަންނަ ބަދަލާއެކު ފްރައިޓު އަގަށް އަންނަ ބަދަލުގެ ސަބަބުން ޑިޔުޓީ ބޮޑުވުން ފަދަ މައްސަލަތައް ދެން ކުރިމައްޗެއް ނުވާނެ އެވެ.\nއަންނަ އޮގަސްޓް އެކަކުން ފެށިގެން އާ އިސްލާހަށް އަމަލު ކުރަން ފަށާނެ އެވެ.\nއިމްޕޯޓު އެކްސްޕޯޓު ގާނޫނަށް ގެނައި އިސްލާހާއެކު، އާންމުންނާ ގުޅުންހުރި ތަކެތިން ނަގާޑިޔުޓީ ކުޑަކޮށް، ސްޕެސިފިކް ޑިޔުޓީ ނަގާ ތަކެޓީގެ ތެރެއިން އާންމު ސިއްހަތަށް ގެއްލުންދޭ ތަކެތިން ނަގާ ޑިޔުޓީ ވަނީ ބޮޑުކޮށްފަ އެވެ. މިއާއެކު ކަސްޓަމްސް ޑިޔުޓި އިން ނަގާ ޖުމްލަ އާމްދަނީ އިތުރުވާނެ ކަމަށާއި ނަމަވެސް އާންމުންނާ ގުޅުންހުރި މުދަލުން ނަގާ ޑިޔުޓީ އިން ލިބޭ އާމްދަނީ ދަށްވާނެ ކަމަށް ކަސްޓަމްސް އިން ބުންޏެވެ.\nގާނޫނަށް ގެނައި ބަދަލާއެކު މީގެ ކުރިން ރެވެނިޔު ސްޓޭމްޕް ފީ އެއް ނަގަމުން ދިޔަ ނަމަވެސް، ދެން ނަގާނީ ރެވެނިޔު ފީ އެކެވެ. އެގޮތުން ރާއްޖެއަށް އިމްޕޯޓުކުރާ މުދަލުން، ކަސްޓަމްސް އިން ކަނޑައަޅާ އަގުގެ ކޮންމެ 100 ރުފިޔާ އަކުން އެއް ރުފިޔާގެ މަގުން ރެވެނިޔު ފީ އެއް ދައްކަން ޖެހޭނެ އެވެ.\nކަސްޓަމްސް އިން ބުނީ ގާނޫނަށް ގެނައި އިސްލާހާއެކު އަހަރަކު ގާތްގަނޑަކަށް 500 މިލިއަން ރުފިޔާގެ އާމްދަނީ އިތުރުވާނެ ކަމަށެވެ.\n"މި އިސްލާހާއެކު ސްޕެސިފިކް ޑިޔުޓީ ނަގާ މުދަލުން ނަގާ ޑިޔުޓީ އެބަ އިތުރުވޭ. އެހެންވީމާ މުޅި ޖުމްލަ ބަލާނަމަ 500 މިލިއަން ރުފިޔާގެ ރެވެނިޔު އިންކްރިމެންޓެއް އަންނާނެ ކަމަށް ލަފާކުރެވޭ،" ޒުބައިރު ވިދާޅުވި އެވެ.\nކަސްޓަމްސް ޑިޔުޓީ ބޮޑުކުރި ތަކެތީގެ ތެރޭގައި ސިނގިރޭޓާއި، ދުންފަތް އަދި ދުންފަތާ ގުޅުންހުރި ބާވަތްތަކާއި، އެނާޖީ ޑްރިންކްސް، ޕްރޮސެސްޑް މީޓް، ގިނައިން ހަކުރު އެކުލެވޭ ބުއިންތަކާއި ލުއިކާނާގެ ބާވަތްތައް ހިމެނެ އެވެ.\nމީގެ ކުރިން ރާއްޖެ އެތެރެކުރާ ކޮންްމެ ސިނގިރޭޓަކުން ދެ ރުފިޔާ އަދި އިންވޮއިސްގެ ޖުމްލަ އަގުން 25 ޕަސެންޓުގެ ޑިޔުޓީއެއް ނަގަ އެވެ. ގާނޫނަށް ގެނައި އިސްލާހާއެކު ސިނގިރޭޓަކުން ދެން ނަގާނީ ތިން ރުފިޔާ އެވެ. އަދި އިންވޮއިސްގެ ޖުމްލަ އަކުން 25 ޕަސެންޓުގެ ޑިޔުޓީ އެއް ނަގާނެ އެވެ. މިއާއެކު ސިނގިރޭޓު ފޮއްޓަކުން 20 ރުފިޔާ ބޮޑުވެގެންދާނެ އެވެ.\nކަސްޓަމަސް އިން ބުނީ ސިނގިރޭޓުން ނަގާ ޑިޔުޓީ އިން މީގެެ ކުރިން ދައުލަތަށް އާމްދަނީގެ ގޮތުގައި އަހަރަކު ބިލިއަނެއްހާ ރުފިޔާ ލިބޭކަމަށެވެ. ގާނޫނަށް ގެނައި ބަދަލާއެކު، މިހާރުވެސް އެތެރެކުރާ މިންވަރަށް ސިނގިރެޓު އެތެރެކުރާ ނަމަ، ގާތްގަނޑަކަށް އަހަރަކު އިތުރު 500 މިލިއަން ރުފިޔާގެ އާމްދަނީ އެއް ލިބޭނެ ކަމަށް ލަފާ ކުރެވޭ ކަމަށް ކަސްޓަމްސް އިން ބުންޏެވެ.\n"މީގެެ ބޭނުމަކީ ހަމައެކަނި އާމްދަނީ އިތުރު ކުރުމެއް ނޫން. ދުންފަތާ ދުރުކުރުމަކީ ވެސް ޑިޔުޓީ ބޮޑު ކުރުމުގެ އެއް ބޭނުން،" ކަސްޓަމްސް އިން ބުންޏެވެ.\nސިނގިރޭޓުގެ އިތުރުން ރާއްޖެ އެތެރެކުރާ ކޮންމެ ބިޑިއަކުން ވެސް ތިން ރުފިޔާ އަދި އިންވޮއިސްގެ ޖުމްލައަގުން އިތުރު 25 ޕަސެންޓް ޑިޔުޓީ ނަގަން ވަނީ ގާނޫނުގައި ހިމަނައިފަ އެވެ. އީ ސިނގިރޭޓު އަދި ވޭޕުން ނަގާ ޑިޔުޓީ 25 ޕަސެންޓަސް އިތުރު ކުރާއިރު، ވޭޕްގައި ބޭނުންކުރާ ލިކުއިޑުން ނަގާ ޑިޔުޓީ 200 ޕަސެންޓަށް ބޮޑުކުރަން ވެސް ވަނީ ގާނޫނުގައި ހިމަނައިފަ އެވެ.\nމީގެ ކުރިން ރާއްޖެ އެތެރެކުރާ އެނާޖީ ޑްރިންކު ލީޓަރަކުން 33.64 ރުފިޔާ ޑިޔުޓީ އަށް ނެގިނަމަވެސް އަންނަ މަހުގެ އެކަކުން ފެށިގެން ނަގާނީ ލީޓަރަކުން 66.55 ރުފިޔާ އެވެ. ސޮފްޓް ޑްރިންކު ލީޓަރަކުން އަށް ރުފިޔާގެެ ޑިޔުޓީ އެއް ނަގާނެ އެވެ. މެޓާ އާއި ޗުއިންގަމު، ކޮންފެކްޝަނަރީގެެ އިތުރުން ސޮސެޖު ފަދަ ސިއްހަތާ ބީރަށްޓެހި ޕްރޮސެސްޑް މީޓުން 15 ޕަސެންޓުގެެ ޑިޔުޓި އެއް ނަގާނެ އެވެ.\nމީގެެ އިތުރުން ބައެއްކަހަލަ ލުއިކާނާ އާއި އެޑެޑް ޝުގާ ނުވަތަ ސްވީޓްނާ ހިމެނޭ ބުއިންތަކުން ވެސް ޑިޔުޓީ އެއް ނަގަން ގާނޫނުގައި ހިމަނާފައިވެ އެވެ.\nކަސްޓަމްސް އިން ބުނީ ގާނޫނަށް ގެނައި އިސްލާހާއެކު 1600 އެއްހައި އައިޓަމްގެ ޑިޔުޓީ އަށް ބަދަލު އަންނާނެ ކަމަށެވެ. މީގެ ތެރެއިން 75 ޕަސެންޓު އައިޓަމްގެ ޑިޔުޓީ ދަށްވާނެ ކަމަށް ކަސްޓަމްސް އިން ބުންޏެވެ.\nޑިޔުޓީ ދަށް ކުރެވޭ ނުވަތަ މައާފު ކުރެވޭ ތަކެތީގެ ތެރޭގައި އިންވާޓާ އޭސީ، ފެން ފިލްޓަރު، ފަހާފޮށި، އިމާރަތްކުރުމުގައި ބޭނުންކުރާ ބައެއް ސާމާނު، ލިޔެކިޔުމަށް ބޭނުންކުރާ ސާމާނު، ތިމާވެއްޓާ ރައްޓެހި ލެޑް ބޮކި، ޖިއޯ ބޭގް ފަދަ ތަކެތި ހިމެނެ އެވެ.\nމީގެެ އިތުރުން މަސްވެރިކަމުގެ ދާއިރާގައި ބޭނުންކުރާ ދޮއްޓާއި އެންދާ، ފިޝްފައިންޑާ، ދުރުމި ފަދަ ތަކެތިން ނަގާ ޑިޔުޓީ ކުޑަކޮށްފައިވާއިރު ދޯނި ފަހަރުގައި އަޅާ އިންޖީނާއި އިންޖީނުގެ ބައިތަކުން ނަގާ ޑިޔުޓީ އަށްވެސް ލުއި އަންނާނެ އެވެ. ފައިބަރު ދޯނި ބަނުމަށް ބޭނުންކުރާ ސާމާނުންވެސް ލުއިދޭން ނިންމާފައިވާއިރު ކަސްޓަމްސް އިން ބުނީ ހަމައެކަނި މަސްވެރިކަމުގެ ދާއިރާ އަށް ބެލިނަމަވެސް 91 ޕަސެންޓުގެ މާފުވުމެއް ގާނޫނަށް ގެނައި އިސްލާހުގެ ސަބަބުން އަންނާނެ ކަމަށެވެ.\nކަސްޓަމްސް އިން ވަނީ ގާނޫނަށް ގެނައި އިސްލާހާއެކު ޑިޔުޓީ އަށް އަންނަ ބަދަލުތަކާ ގުޅޭ މައުލޫމާތު ސާފުކުރުމަށް އިމްޕޯޓަރުންނަށް އިލްތިމާސްކޮށްފަ އެވެ.\nކަސްޓަމްސް އިން ބުނީ ގާނޫނަށް ގެނައި އިސްލާހުގެ ދަށުން އެކެއް އޮގަސްޓުގެ ކުރިން ރާއްޖެ އެތެރެކޮށްފައިވާ މުދަލުން ނަގާނީ ކުރީގެ ޑިޔުޓީ ކަމަށެވެ. އެގޮތުުން ޑިކްލަރޭޝަން ހުށަހަޅާ، ރާއްޖެ އައިސްފައިވާ ތަކެތިން މިހަރުވެސް ނަގާ ރޭޓުން ޑިޔުޓީ ނަގާނެ ކަމަށައި، މުދާ އައުމުގެ ކުރިން ޑިކްލަރޭޝަން ހުށަހެޅި ނަމަވެސް އެކެއް އޮގަސްޓުުގެ ކުރިން މުދާ ރާއްޖެ ނާންނަމަ، ޑިޔުޓީ ނަގާނީ ގާނޫނަށް ގެނައި އިސްލާހުގައިވާގޮތަށް ކަމަށް ކަސްޓަމްސް އިން ބުންޏެވެ.\nކަސްޓަމްސް ގާނޫނަށް ގެނައި ބަދަލާ އެކު، އަތޮޅު ތެރޭގައި ގާއިމްކޮށްފައިވާ ބައިނަލްއަގުވާމީ ޕޯޓްތަކާއި އެއާޕޯޓްތަކަށް ސީދާ އެތެރެކޮށް އެ ސަރަހައްދެއްގައި ގުދަން ކުރާ މުދަލުގެ ޑިއުޓީއަށް ބޮޑު މާފުވުމެއް ލިބޭނެ އެވެ. ނަމަވެސް ސިނގިރޭޓާއި ރަލުގެ ބާވަތްތަކާއި އަދި އޫރުމަހުގެ ޑިއުޓީ އެ ލުއިން އިސްތިސްނާވާނެ އެވެ.


Goifulhafehendhoo ge current eh viuga akun gulhaalumuge mashroou alun beelamah laifi\nގޮއިފުޅަފެހެންދޫގެ ކަރަންޓު އެއް ވިއުގައަކުން ގުޅާލުމުގެ މަޝްރޫއު އަލުން ބީލަމަށް ލައިފި\n29 ސެޕްޓެމްބަރ 2021\nބ. އަތޮޅުގެ އެހެން ރަށްތަކާ ދުރުގައި އެއް ފަޅެއްގެ ތެރޭގައި އޮންނަ ގޮއިދު އާއި ފުޅަދޫ އަދި ފެހެންދޫއަށް ކަރަންޓް ދިނުމަށްޓަކައި އެއް ވިއުގައަކުން ގުޅައިދޭނެ ބަޔަކު ހޯދަން ފެނަކަ ކޯޕަރޭޝަނުން އަލުން ބީލަމަށް ހުޅުވާލައިފި އެވެ.\nއެ ކުންފުނިންް ބުނީ އެކަމަށް ކުރިން ހުޅުވާލި ބީލަމަށް އެކަށީގެންވާ ތަރުހީބު ލިބިފައިނުވާތީ މިހާރު ބާތިލްކޮށްފައިވާ ކަމަށެވެ.\nމިހާރު ހަމަޖެހިފައި އޮތް ގޮތުން ބ. ފުޅަދޫ، ފެހެންދޫ އަދި ގޮއިދޫގެ ޕަވާ ގްރިޑުތައް އެއް ވިއުގައަކުން ގުޅައިދޭނެ ޝައުގުވެރިވާ ފަރާތްތަކަށް ބީލަން ހުށަހެޅުމުގެ ފުރުސަތު އަންނަ މަހުގެ 19 ވަނަ ދުވަހާ ހަމައަށް ވަނީ ހުޅުވާލައިފަ އެވެ.\nމިފަހަރު ކުރި އިއުލާނުގައި ބިޑް ސެކިއުރިޓީގެ ގޮތުގައި ހުށަހަޅަންޖެހޭ އަދަދުވެސް ވަނީ ކުޑަކޮށްފަ އެވެ. އެގޮތުން މިހާރު ބިޑް ސެކިއުރިޓީގެ އަދަދަކީ 10،000 ޑޮލަރެވެ. ފެނަކައިން ވަނީ ރާއްޖެއިން ބޭރުގެ ކުންފުނިތަކަށްވެސް ބިޑު ހުށަހެޅުމުގެ ފުރުސަތު ހުޅުވާލައިފަ އެވެ.\nގޮއިފުޅަފެހެންދޫގެ ތިން ރަށުގެ ޖުމުލަ އާބާދީއަކީ ގާތްގަނޑަކަށް 1،500 މީހުންނެވެ. އޭގެ ތެރެއިން ބޮޑު ރަށަކީ ގޮއިދު އެވެ. ކަރަންޓު އެއް ވިއުގައަކުން ގުޅާލުމަށް ފަހު މައި އިންޖީނުގެ ބަހައްޓާނީ ގޮއިދޫގަ އެވެ.


Hulhudhoo Meedhoo bodu magugai thaaru elhumuge masahkaiy naibu raees ifthithaahu kohdhevvaifi\nހުޅުދޫ މީދޫ ބޮޑު މަގުގައި ތާރު އެޅުމުގެ މަސައްކަތް ނައިބު ރައީސް އިފްތިތާޙު ކޮށްދެއްވައިފި\n4 އެޕްރީލް 20192months ago\nހުޅުދޫ މީދޫ ބަހާއުއްދީން މަގުގައި ތާރު އެޅުމުގެ މަސައްކަތް ނައިބު ރައީސް ފައިސަލް ނަސީމް މިއަދު އިފްތިތާޙު ކޮށްދެއްވައިފިއެވެ. މިމަޝްރޫޢު އިފްތިތާޙު ކުރުމަށް ބޭއްވުނު ރަސްމިއްޔާތު އޮތީ ސ.އަތޮޅު މަދުރަސާ ކުރިމަތިން ހުޅުދޫ އަދި މީދޫ ދެބައިވާ ހިސާބުންނެވެ.\nއެމްޓީސީސީއާއި ހަވާލުކޮށްގެން އަށް މަސް ދުވަހުގެ ތެރޭގައި ނިންމުމަށް ހަމަޖެހިފައިވާ މިމަޝްރޫޢުއަކީ 32 މިލިއަން ޑޮލަރުގެ މަޝްރޫޢުއެކެވެ. މިމަޝްރޫޢުގައި2ކިލޯމީޓަރުގެ މަގުގައި ތާރު އެޅުމަށްވަނީ ހަމަޖެހިފައެވެ.\nމަޝްރޫޢު އިފްތިތާޙުކުރުމަށް މިއަދު ބޭއްވުނު ރަސްމިއްޔާތުގައި ވާހަކަފުޅު ދައްކަވަމުން ނައިބު ރައީސް ފައިސަލް ނަސީމް ވިދާޅުވީ އައްޑޫގެ ތަރައްޤީއަށް ސަރުކާރުން ވަރަށް ބޮޑު އަހައްމިއްޔަތުކަމެއް ދެއްވަވާކަމަށާއި މިސަރުކާރަކީ ކަން ކޮށްދެއްވާނެ ސަރުކާރެއް ކަމަށެވެ. އެމަނިކުފާނު ވިދާޅުވީ ސަރުކާރުން ހިންގާ މަޝްރޫޢުތަކަކީ ކޮލިޓީ ސްޓެންޑަޑް ހިފަހައްޓާ މަޝްރޫޢުތަކެއްގޮތުގައި ހެދުމަށް ސަރުކާރުން ވަރަށް ބޮޑު އިސްކަމެއް ދެއްވަވާ ކަމަށެވެ. އެހެންކަމުން ނިމިދިޔަ ސަރުކާރުން ރާއްޖޭގެ ބައެއް ރަށްރަށުގައި ހިންގި މަޝްރޫޢުތަކުގައި ވީ ގޮތަށް މަޝްރޫޢު ނުނިމެނީސް އެޅި ތާރު އަލުން ޕެޗް ކުރަން ނުޖެހޭނެ ފެންވަރަށް މަސައްކަތް ކުރުމަކީ މިސަރުކާރުން ވިސްނުން ގެންގުޅުއްވާ ގޮތް ކަމަށެވެ.\nހުޅުދޫ މީދޫ ބަހާއުއްދީން މަގުގައި ތާރު އެޅުމުގެ މަސައްކަތް އިފްތިތާޙުކޮށްދެއްވުމަށް ނައިބު ރައީސް ހުޅުދޫ މީދޫއަށް މިއަދު ކުރެއްވި ޒިޔާރަތުގައި މީދޫގައި ގޮޑުދޮށް ގިރަމުންދާ ބައެއް ސަރަހައްދުތައް ވަނީ އެމަނިކުފާނު ވަނީ ބައްލަވާލައްވާފައެވެ.


OPINION: Fayyaz aa dhekolhu vote, drama eh noon | Mihaaru\nރައީސް އިބްރާހިމް މުހައްމަދު ސޯލިހާއި އިކޮނޮމިކް މިނިސްޓަރު ފައްޔާޒު ރަސްމިއްޔާތެއްގައި ބައިވެރިވެވަޑައިގަންނަވަނީ.---ފައިލް ފޮޓޯ: މިހާރު\nއިކޮނޮމިކް މިނިސްޓަރު ފައްޔާޒު އިސްމާއިލްގެ އިތުބާރު ނެތްކަމުގެ މައްސަލަ ރައްޔިތުންގެ މަޖިލިހަށް ހުށަހަޅަން އެމްޑީޕީގެ ރައީސް މުހައްމަދު ނަޝީދު އިސްވެ ކުރައްވާ މަސައްކަތްޕުޅަކީ "ޑްރާމާއެއް" ކަމަށް އިދިކޮޅުން ބުންޏަސް ފެންނަ މަންޒަރުތަކަށް ބަލާއިރު މިއީ އަދި އާދައިގެ ކަމެއް ނޫނެވެ. ނަޝީދަކީ ސިޔާސީ ގޮތުން އަބަދުވެސް "ހަ ކުޅި" ކުރިއަށް ކުޅުއްވާ ބޭފުޅެއްގެ ގޮތުގައި މަޝްހޫރު ވެފައިވާ ވާތީ މިފަދަ ކޮންމެ ކަމެއްގެ ފަހަތުގައި އެމަނިކުފާނުގެ ބާރު ގަދަކުރުމުގެ ނިޔަތް އަބަދުވެސް އޮވެ އެވެ.\nއަމިއްލަފުޅު ޕާޓީގެ އަދި ގާތް އެކުވެރިޔާ ރައީސް އިބްރާހިމް މުހައްމަދު ސޯލިހުގެ ކެބިނެޓުގެ އެންމެ މުހިންމު އެއް ވުޒާރާ ހިންގަވަން ހުންނެވި ބޭފުޅެއްގެ އިތުބާރު ނެތްކަމުގެ ވޯޓު ނަންގަވަން ސީދާ ނަޝީދު އަމިއްލަފުޅަށް ނުކުންނަވައި، އެކަމަށް ކެމްޕެއިން ކުރެއްވުމުން އެނގެނީ ސިޔާސީ ގޮތުން ބޮޑު "ހިލުންގަނޑެއް" އޮތް ކަމެވެ. އެ ލިޔުމުގައި އެންމެ ފުރަތަމަ ބޭފުޅަކަށް ނަޝީދުގެ ސޮއި އޮތުމަކީ އޭގެ ހެއްކެކެވެ.\nއެކަށީގެންވާ ވަރަށް ޒިންމާ އަދާނުކުރައްވައިގެން ނުވަތަ އެމްޑީޕީގެ މެނިފެސްޓޯ ތަންފީޒު ނުކުރައްވާތީ، ކެބިނެޓުން ބޭރުކުރަން ބޭނުންފުޅުވާ ނަމަ، ފައްޔާޒަށް ވުރެ މާ ފަސޭހައިން އިތުބާރު ނެތްކަމުގެ ވޯޓު ނެގޭނެ ވަޒީރުން އެބަ ތިއްބެވި އެވެ.\nއޭގެ ތެރެއިން ބައެއް ވަޒީރުން މީގެ ކުރިން މަޖިލީހަށާއި މަޖިލިހުގެ ކޮމިޓީތަކަށް ހާޒިރުކޮށް، ޒިންމާ އަދާނުކުރައްވައިގެން ސުވާލުތައް ކޮށް، އޭގެ ނަތީޖާއެއްގެ ގޮތުން ބައެއް ކަންކަން އެ ވަޒީރުން ރަނގަޅު ވެސް ކުރައްވާފައި އެބަ ހުއްޓެވެ. އަދި ކެބިނެޓުން ބޭރުކުރާނެ ކަމުގެ އިންޒާރު މަޖިލިހުގެ ތަޅުމުގައި އެމްޑީޕީގެ ބައެއް މެމްބަރުން ތަކުރާރުކޮށް ދެއްވާފައިވާ ވަޒީރުން ވެސް އެބަ ތިއްބެވި އެވެ. އޭގެ ތެރޭގައި ގިނައީ އެމްޑީޕީ ފިޔަވައި ކޯލިޝަންގެ އެހެން ޕާޓީތަކުގެ ވަޒީރުންނެވެ. ޔަގީނުން ވެސް މަގާމުން ވަކިކުރާނެ ކަމުގެ އިންޒާރު މިހާ ގިނައިން ބައެއް ވަޒީރުންނަށް އެމްޑީޕީގެ މަޖިލިސް މެމްބަރުން ދީފައިވާއިރު، އެއިން ބޭފުޅަކާ ދެކޮޅަށް ސޮއި ހޯއްދަވަން އުޅުއްވުމުގެ ބަދަލުގައި މިނިސްޓަރު ފައްޔާޒާ ދިމާއަށް ކުއްލިއަކަށް މިސްރާބު ޖެއްސެވުމުގެ ބޮޑު ސަބަބެއް ނެތިއެއް ނުދާނެ އެވެ.\nއިއްޔެ ލީކުކޮށްލި އެމްޑީޕީގެ ގައުމީ މަޖިލީހުގެ ވަޓްސްއެޕް ގުރޫޕުގެ ޗެޓް ލޮގުގައި ފައްޔާޒަށް އަމާޒު ކުރައްވައި ނަޝީދު ދެއްކެވި ވާހަކަފުޅުތަކުން ދޭހަވަނީ ސަރުކާރުގައި ފައްޔާޒުގެ ބާރު އިންތިހާ އަށް ގަދަވެ، "ބްރޯ" އަކަށްވުމަކީ ނަޝީދުގެ ކަންބޮޑުވުމެއް ކަމެވެ. "ބްރޯ" ނިސްބަތްކުރަނީ ކުރީގެ ރައީސް އަބްދުﷲ ޔާމީންގެ އެންމެ ގާތް ޓޫރިޒަމް ވަޒީރު އަދި ފަހުން ނައިބު ރައީސް އަހުމަދު އަދީބަށެވެ. އެހެންކަމުން "ބްރޯއަކަށް" ވާން ފައްޔާޒު އުޅުއްވުމުގެ ތުހުމަތުން ދޭހަވަނީ އެމްޑީޕީ ތެރޭގައި އެފަދަ ބާރުގަދަ ބޭފުޅަކު އުފެދުނަ ނުދޭނެ ކަމެވެ. މުޅި ސަރުކާރުގައި ރައީސް އިބްރާހިމް މުހައްމަދު ސޯލިހު ފިޔަވައި އެހެން ބޭފުޅެއްގެ ބާރު ގަދަވުމަށް ނަޝީދު އަބަވެސް ދެކޮޅުހައްދަވާ ކަމަށް މަޖިލިހުގެ ބައެއް މެމްބަރުން ނުރަސްމީކޮށް ވިދާޅުވެ އެވެ.\nރައްޔިތުންގެ މަޖިލިހުގެ ރައީސް ނަޝީދާއި ފައްޔާޒު: ސަރުކާރުގެ ތެރޭގައި ފައްޔާޒު އުޅުއްވަނީ "ބްރޯ" ހެދިގެން ކަަމަށް ނަޝީދު ތުހުމަތު ކުރައްވާ.\nއެކަމަކު ސުވާލަކީ ރައީސް އިބްރާހިމް މުހައްމަދު ސޯލިހާއި ރައީސް ނަޝީދުގެ ގުޅުން ވަރަށް ރަނގަޅު ކަމަށް އަބަދުވެސް އެމްޑީޕީން ވަކާލާތު ކުރާއިރު، ފައްޔާޒުގެ ކިބާގައި "ބްރޯ" ގެ ސްޓައިލް ހުރި ނަމަ އެކަން މައިތިރި ނުކުރެވި، ވޯޓަކާ ހަމައަށް ދާން މި ޖެހެނީ ކީއްވެ ހެއްޔެވެ؟ ރައީސަށް ވުރެ، ފައްޔާޒު ވަރުގަދައީ ހެއްޔެވެ؟ ނޫނީ ރައީސަށް ދަންނަވައިގެން ވެސް ނަޝީދަށް އަލި މަގެއް ފެނިވަޑައިނުގަތުމުން އިތުބާރު ނެތްކަމުގެ ވޯޓު އިހުތިޔާރު ކުރެއްވީ ހެއްޔެވެ؟ ރައީސް އިބްރާހިމް މުހައްމަދު ސޯލިހާއި ރައީސް ނަޝީދުގެ ގުޅުން ހަމަ އަސްލު ވެސް ގޯހީ ހެއްޔެވެ؟ ނުވަތަ ނަޝީދު ބޭނުންފުޅުވާ ކަމެއް ކުރައްވަން ރައީސް ދެކޮޅު ހެއްދެވީ ހެއްޔެވެ؟\nވަޒީރުކަމުގެ މަސްއޫލިއްޔަތު އަދާކުރެއްވުމުގައި ފައްޔާޒު ދައްކަވާފައިވާ ވާހަކަތަކަށް ބަލާއިރު، އޭނާއަކީ ކެރިގެން، ސީދަލަށް ވާހަކަ ދައްކަވާ، ބައެއް ފަހަރު ޑިޕްލޮމެޓިކް އުސޫލުން ވެސް ބޭރަށް ނުކުންނަވާ ބޭފުޅެކެވެ. އެހެން ބައެއް ވަޒީރުން ގެންގުޅުއްވާ ހަމައިން ފައްޔާޒު ބޭރުވެ، ނިއުސް ބްރީފިންތަކުގައި ވާހަކަ ދައްކަވާ އަދި ޓުވީޓު ވެސް ކުރައްވަ އެވެ. މިސާލަކަށް ކޮވިޑް-19ގެ މި ބަލިމަޑުކަމުގަައި އިގުތިސާދީ ގޮތުން ބައެއް ކަންކަން ކުރެއްވުމުގައި ޓޫރިޒަމް ދާއިރާގެ އެންމެ އިސް ބައެއް ބޭފުޅުންނާ ފާޑުވިދާޅުވުން ހިމެނެ އެވެ. އެކަން ވެސް ބޮޑު ކޯޅުމަކަށް ވި އެވެ. އަދި މީގެ ކުރިން ބޭންކް އޮފް މޯލްޑިވްސްއާ ގުޅޭ ގޮތުން ފާޅުގައި ދެއްކެވި ވާހަކަތަކެއްގެ މައްސަލައެއް ވެސް ފެންމަތިވި އެވެ.\nބައެއް ވަޒީރުންނަށް ފައްޔާޒު ސިފަކުރެވެނީ "ގަޓު" ހުރި ބޭފުޅެއްގެ ގޮތުގަ އެވެ. އެ ވަޒީރުންގެ ނަޒަރުގައި އެ ބޭފުޅުންގެ "އިސް ވަޒީރަކީ" ވެސް ފައްޔާޒެވެ. މިގޮތަށް ލޭބަލް ވެފައިވާ ވަޒީރުންތަކެއްގެ ނަން ވެސް އިވެ އެވެ.\nއޭގެ ނަތީޖާ އަކީ ބައެއް ކަންކަން ސަރުކާރުގެ ތެރެއިން ކުރުމުގައި ފައްޔާޒުގެ އެހީތެރިކަން ހޯދުން އާންމުވުމެވެ. ކަންކަމުގައި ފައްޔާޒުގެ ބޭނުން ހިފުން އިތުރުމެވެ. ރާއްޖެ ޓީވީގައި ރޭ އޭނާއާ އެކަމާ ގުޅޭ ގޮތުން ސުވާލު ކުރުމުން ވެސް އެއްބަސްވެވަޑައިގަތެވެ. ސަރުކާރުން ބޭނުންވާ ކަންކަމުގައި މެމްބަރުންނާ ވާހަކަ ދެއްކެވުމަކީ "ވަރަށް ގަދައަށް" ކުރައްވާ ކަމެއް ކަމަށް ވިދާޅުވި އެވެ. މިނިވަން މުއައްސަސާތަކަށް ބޭފުޅުން އައްޔަން ކުރެއްވުމުގައި ވެސް މެމްބަރުންނާ ލޮބީކުރައްވަ އެވެ. މަޖިލީހަށް ސަރުކާރުގެ ފަރާތުން ފޮނުވާ ބިލްތައް ފާސްކުރުމުގައި ވެސް ފައްޔާޒު ލޮބީ ކުރައްވަ އެވެ. އޭނާ ވިދާޅުވާ ގޮތުގައި ރިޔާސީ ނިޒާމުގައި އެއީ އެކަން އޮންނަ ގޮތް ކަމަށް ވުމުން ކުރައްވަނީ އެވެ.\nއެމްޑީޕީގެ މަޖިލިސް ބައެއް މެމްބަރުން ނުރަސްމީކޮށް ވިދާޅުވާ ގޮތުން ނަމަ، ފައްޔާޒު އިސްކޮށް ފެންނަނީ ރައީސް އިބްރާހިމް މުހައްމަދު ސޯލިހުގެ ވެސް "ލޮނުމަޑުވުމުން" ނެވެ. އަދި ރައީސާއި ރައީސް ނަޝީދާ ދެ ބޭފުޅުންގެ ގުޅުން ރަނގަޅު ނަމަ މި ހިސާބަށް ދާން ނުޖެހުނީސް ކަމަށް ވެސް ބައެއް ބޭފުޅުން ވިދާޅުވެ އެވެ. އެމްޑީޕީގެ ޕާލަމެންޓްރީ ގުރޫޕުގެ ލީޑަރަކު ހުންނަވާއިރު، ބައެއް ހާލަތުގައި އޭނާ ބައިޕާސްކޮށް، ވަކިވަކި މެމްބަރުންނަށް ސަރުކާރުގެ ތެރެއިން ގުޅައިގެން ފައްޔާޒު ލޮބީ ކުރައްވަނީ، ރައީސް އިބްރާހިމް މުހައްމަދު ސޯލިހުގެ ފަރާތްޕުޅުން ކަމަށް ވުން ވެސް ކައިރި އެވެ. ހުރިހާ ފަހަރަކު ސީދާ ރައީސް މެމްބަރުންނާ ގުޅުއްވުމުގެ ބަދަލުގައި، އެކަން ކުރައްވަން އެމަނިކުފާނުގެ ފަރާތްޕުޅުން ފައްޔާޒު އެ މަސްއޫލިއްޔަތު އަދާކުރެއްވުކީ އެންމެ އެކަށީގެންވާ ގޮތެވެ.\nނަޝީދު ވިދާޅުވާ ގޮތުން ނަމަ، ފައްޔާޒުގެ އިތުބާރު ނެތްކަމުގެ މައްސަލަ މަޖިލީހަށް ވައްދަން މިހާރު ވެސް 30 މެމްބަރެއްގެ ސޮއި އެމަނިކުފާނު ވަނީ ހޯއްދަވައިފަ އެވެ. މިހާ ހިސާބަށް ގޮސް މިކަން ނަޝީދު ހުއްޓާލައްވާނެ ކަމަކަށް ނުބެލެވެ އެވެ. އެހެންކަމުން އެންމެ ގާތީ މަޖިލީހަށް މައްސަލަ ވައްދައިގެން ކޮޅެއްގައި ޖެއްސެވުމެވެ.\nފައްޔާޒުގެ އިތުބާރު ނެތްކަމުގެ ލިޔުމުގައި ސޮއިނުކުރައްވާ ތިއްބެވި ބައެއް ބޭފުޅުން ވިދާޅުވާ ގޮތުން ނަމަ، ރައީސް އިބްރާހިމް މުހައްމަދު ސޯލިހާއި މަޖިލީހުގެ މެމްބަރުންނާ ދެމެދު އޮތީ "ފާރެއް" ލެވިފަ އެވެ. އެއީ ތެދެއް ނަމަ އެ "ފާރު" ލެވިފައި އެ ހުރީ ރައީސާއި އެމްޑީޕީގެ މަޖިލިހުގެ މެމްބަރުންނާ ދެމެދު އޮތް ރައީސްގެ ގުޅުމަކީ ފައްޔާޒަށް ވުމުން ކަމަށް ވެދާނެ އެވެ. އެކަމަކު އެމްޑީޕީގެ މެމްބަރުންނަށް މީގެ ކުރިން ފެނިވަޑައިގަތީ ވެރިކަމުގައި ނަޝީދު ހުންނެވިއިރު، ކޮންމެ ދުވަހެއްގެ މެންދުރު ކާން މުލީއާގެ އަށް އެމްޑީޕީގެ މަޖިލިސް މެމްބަރުން ގެންދަވައި، އެކި ކަންކަމުގައި ސީދާ ނަޝީދު، މެމްބަރުންނާ ލޮބީކުރެއްވި ތަނެވެ. ރައީސް އިބްރާހިމް މުހައްމަދު ސޯލިހުގެ ވެސް ގާތް މެމްބަރުން ތިއްބަވަ އެވެ. އެކަމަކު ކޮންމެކޮންމެ މެމްބަރަކާ އެ ގުޅުން ނޯންނަ ކަމަށްވެ އެވެ. ބައެއް މެމްބަރުންނަށް ރައީސްގެ އެޕޮއިންޓުމަންޓް ހޯދުމުގައި ވެސް އުނދަގޫވާ ކަމަށް، ބައެއް މެމްބަރުން ވިދާޅުވެ އެވެ.\n"އެ ފްރަސްޓްރޭޝަން ބައެއް މެމްބަރުންގެ ތެރޭގައި ވަރަށް ބޮޑަށް އެބަ އޮތް. ނަޝީދު ނުކުމެވަޑައިގެން 30 ސޮއި ހޯއްދެވީ އެހެންވެ ކަމަށް ވެސް ބުނެވެން އެބަ އޮތް،" އެމްޑީޕީގެ މަޖިލިސް މެމްބަރަކު، ނަން ނުޖަހާ ގޮތަށް، ވިދާޅުވި އެވެ.\nއެސްއެމްއީ ބޭންކު ހުޅުވުމުގެ ރަސްމިއްޔާތަށް ރައީސް އިބްރާހިމު މުހައްމަދު ސޯލިހާއި މިނިސްޓަރު ފައްޔާޒު އިސްމާއިލް ވަޑައިގަންނަވަނީ: މެމްބަރުންނަށް ގުޅުއްވައި ލޮބީ ކުރައްވާ ކަމަށް ފައްޔާޒު ރޭ ވިދާޅުވި.---ފައިލް ފޮޓޯ: މިހާރު\nނަމަވެސް ފައްޔާޒު މި "ގުރުބާން" ކުރައްވަނީ ކުޑައިރުގެ ދެ ރަހުމަތްތެރިންގެ "ސިޔާސީ ގުޅުން" ވަރަށް ބޮޑަށް ގޯސްވެ، ބަދަލު ހިފުމުގެ ގޮތުންތޯ ސުވާލު އުފެދެ އެވެ. ރައީސްގެ ވެސް އެންމެ ކައިރި އެއް ވަޒީރަކީ ފައްޔާޒެވެ. އެހެންކަމުން ރައީސް އިބްރާހިމް މުހައްމަދު ސޯލިހަށް ސިޔާސީ ގޮތުން މިވަގުތު އެންމެ އުނދަގޫ ވާނެ ގޮތަށް ނަޝީދުގެ "ހަ ކުޅި" ކުޅުއްވަނީ ބާވައޭ ވެސް ހިތަށްއަރަ އެވެ. އެމްޑީޕީގެ ގައުމީ މަޖިލީހުގެ ޗެޓްލޮގްގައި ނަޝީދު ދެއްކެވި ވާހަކަތަކުން އެނގުނު އެއް ކަމަކީ އެމަނިކުފާނު ހުންނެވީ މި ސަރުކާރުގެ ބައެއް ކަންކަމާ މެދު ވަރަށް ބޮޑަށް ނުރުހުން ވެފައި ކަމެވެ.\nފައްޔާޒުގެ އިތުބާރު ނެތްކަމުގެ މައްސަލަ ބަލަން މި ޖެހެނީ އެންމެ އެއްގަލަކުން ނޫނެވެ. މިއީ ރައީސް އިބްރާހިމް މުހައްމަދު ސޯލިހާއި ރައީސް ނަޝީދާ ދެ ބޭފުޅުންގެ ތެރެއިން ސިޔާސީ ގޮތުން އެމްޑީޕީގެ ތެރޭގައި ބާރުގަދަ ބޭފުޅަކު ވެސް "ޓެސްޓު" ކުރުމެވެ. ފައްޔާޒު މަގާމުން ދުރުކުރަން 44 ވޯޓު ބޭނުންވެ އެވެ. ނަޝީދަށް 30 ވޯޓު ހަމަކުރެއްވުމަކީ އަދި އެކަން ކާމިޔާބުވުމެއް ނޫނެވެ. އަދި އެ މަސައްކަތުގައި ނަޝީދު ދޫކުރެއްވުމެއް ވެސް ނޫނެވެ.\nމިއީ އެމްޑީޕީގެ މަޖިލިސް މެމްބަރުންނަށް މިހާތަނަށް ކުރިމަތިވާނެ އެންމެ އުނދަގޫ ނިންމުމެވެ. މިއީ އެއްވެސް ކަހަލަ ދެކޮޅުވެރިކަމެއް ނޯންނާނެ ކަމަށް މަޝްހޫރު ޕާޓީގެ ތެރޭގައި އުފެދޭ އެންމެ ބޮޑު ކޯޅުމަށް ވުން ވެސް ކައިރި އެވެ. ޕާޓީގެ ދެ ލީޑަރުން "އެއްގަކަށް" ނާރުއްވައި، ދެ މަގު ހިޔާރުކުރެއްވީތޯ ވެސް ޔަގީންވާނެ ފަދަ މައްސަލައަކަށް، ފައްޔާޒު "ގުރުބާންކުރަން" އުޅުން ވެދާނެ އެވެ.\nރައީސް މުހައްމަދު ނަޝީދު ކެބިނެޓް ދިވެހި ސަރުކާރު ރައްޔިތުންގެ މަޖިލިސް އިތުބާރުނެތްކަމުގެ ވޯޓް ރައީސް އިބްރާހިމް މުހައްމަދު ސޯލިހް ފައްޔާޒް އިސްމާއިލް، އިކޮނޮމިކް މިނިސްޓަރު އަސްދަނޑި ކޮލަމް\n63 ކޮމެންޓް, 119 ރިއެކްޝަންސް\nކަމަކީ ޑުރާމާެެއް ފައްޔާޒު މެދުވެރިކޮށް ބޭނުންވަނީ އެންމެކަމެއް ހުއްޓިވަން އެކަމެއްހުއްޓުވަން ޖައްސާ ޑުރާމާއެއް ކަމަކީ ރާއްޖެއިން ބޭރުކުރާ ބިދޭސީންގެ ތެރޭގައި ހިމެނޭ އިންޑިއާގެ މީހުން ފޮނުވާލުން ހުއްޓުމަކަށް ގެނައުން އެއީ އިންޑިއާގެ ތާއީދުގެއް އިންޑިއާއިން މިގައުމު އަޅުވެތި ކުރުމަށް ކުރާ މަސައްކަތައް ހުރަސް އެޅިދާނެތީ\nއެން މެ އެއް ވަރުގަދަ ވުޒާރާ އޭ ބުނާއިރު އަދީބުގެ ވެރިކަމުގައި އެބޭފުޅާ އަކީ ޓޫރިޒަ މް. ހީވަނީ ވުޒާރާއަކަށް ވުރެ މީހާއާއި ގުޅުން ހުރިކަމެއް ހެން. އަދީބު އަތް ނުބާނާ މުވައްސަސާއެއް ކުންފުންޏެއް ބޭންކެއް އޭރުނެތް. މިހާރު ކަން ހިނގަނީ ހަ މަ އެއް އުސޫލަކުން ވުޒާރާ ތފާތީ ިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިިި. އެއްވެސް ޕްރޮޖެކްޓެއް ވަކި މީހަކު ބުނާ ގޮތަކަށް ނޫނީ ނުގެންދަން ހިފާފަ މިތިއްވވަނީ ވަޒީފާގަނޑެއް ވެސް\nޔާ މީނަށް ބުރޯ މައްސަލައަކަށްވީ ޔާ މީންގެ ފަރުވާކުޑަކަ މުން. އިބޫއަށް ކަންކަން ކޮންޓްރޯލުނުވެ ވަކި ވަޒީރަކު މަތީ ފަޑިއަށް އަރަނީ އިބޫގެ ލީޑަރޝިޕު ނެތު މުންނާ ގައު މެއްގެ ވެރިއެއް ކިބާގައި ހުންނަން ޖެހޭ ސިފަތައް ނެތުން.\nނަސީދު މޮޅުވާހަކަ ދައްކަނީ. ނަސީދު އަކީ މިސަރުކާރުގެ ބޮރޯ، މަޖްލިސް ރައީސްއަކީވެސް، މަޖްލިސް ގާޑްނާރ އަކީވެސް. ހެލްތް މިނިސްޓަރަކީވެސް. އެކޮނަމިކް މިނިސްޓަރަކީވެސް.\nހުރިހާ ކަމެއްގެ އަޑީގައިވެސް އޮންނާނީ ލާރި. ސަރުކާރުން ކުންފުނިތަކަށް ކޮވިޑްގައި ދޭސަޕޯޓް ލޯންތައް އެޕްރޫވްކުރަނީ އިކޮނޮމިކް މިނިސްޓްރީން. އޭގައި ފައްޔާޒުގެ ސީދާބަސްއޮވޭ. މިލޯންތަކުގެ އަދަދު އުޅެނީ މިލިއަނުން. އިނޑިއާއިން ދިން އެހީގެ ޕޯޓް ކޮމްޕޯނަންޓް ނޫނީ 500 މިލިއަން ޑޯލުގެ ބޮޑުބައެއް ބަލަހައްޓަނީ އިކޮނޮމިކް މިނިސްޓްރީ. ބޭރުމީހުން ވިޔަފާރިވެރިންގެ ނުރުހުމުގައި ބޭރުކޮށްލަނީ ފައްޔާޒު. ފާޔާއަށް ބިރުދައްކައި ކޮންޓްރޯލް ކޮށްގެއް އެޗެއް ލިބެންއޮތީ.\nފިކުރީ ގޮތުން ރާއްޖެ ހިފަން އުޅޭ ބަޔާކާ ގުޅިގެން ރައްޖެއަ ލިބޭނީ އަޅުވެތިކަމުގެ ރަހަ. މީ ވަރައްވާހަކަ.\nހަ މަ ޑްރާ މާ.....މޑޕގަ ރނަޝީދުގެ ރއިބޫގެ ނުހުންނާނެ ފައްޔާޒު ބޭރުކޮއްލެނެހާ ގަޓެއް. ޔަގީންކުރޭ ތިކަ މެ ނުކުރާނެ މޑޕއަކުން ސަރުކާރަކުން... މިސާލު ނަގަންޖެހެނީ ބިޔަބޮޑު ކަރައެއް ފަޅާލި ވާހަކަ ވަރަށް އަޑުއެރި..ފުލުހުންވެސް ސަ މާލުވި..ރައީސް އޮފީހުގަ ފަޅާލީ ކީރިތިކުރައްވަ މުން ކަރާގެ ބަރުދަނުގެ ސަބަބުން..ނަތީޖާއަކީ ކޮބާ..ކަރާ ކަޑާލު މުން ވެލަށް ލިބޭނެ ގެއްލުން ވިސްނުނީ ވެލުން ކަރާވަކިކުރިފަހުން ވަގުތުން ވެލަށް ބޭސްޖަހާ ކަރާ ވަޅުލައިފި ރަހަބަލާވެސްނުލާ.\nނަސީދުވެސް ޕާޓީ ތެރޭގައި ” ބްރޯ ” ހެދިގެން ނޫޅެވޭނެ. އިގިއްޖެ. މި ގައުމުގައި ދެން ނަސީދު ސިޔާސީ ގޮތުން ބްރޯ ހެދޭކަށް ރަށްޔިތުން ފުރުސަތެއް ނުދޭނެ.\nސަރުކާރު ބަޖެޓުން ހަރަދުކޮށްގެން ކޮންމެ ދުވަހަކު މެންދުރުކާން މުލިއާގެއަށް މަޖިލީސް މެމްބަރުން ގެންދިއުމަކީ ނަޝީދު ހިންގި ކަރަޕްޝަނުގެ އަމަލެކެވެ. އެއީ މަގާމު ނުފޫޒް ނަހަމަ ގޮތުގައި ބޭނުން ކުރުމެވެ.\nމިއީ ސަރުކާރަށް ޖެއްސުމަށް ކުރާ ކަމެއް. އެމްޑީޕީއަކީ މިހާރު އިދިކޮޅު ޕާޓީތޯ؟


އިސްލާމްދީނާއި މާތް ނަބިއްޔާ ދިފާއު ކުރުމަކީ ކޮންމެ މުސްލިމެއްގެ ވާޖިބެއް: ޚުތުބާ\nމަރިޔަމް ލީނާ 11 އޮކްޓޯބަރު 2019 14:16\nއިސްލާމްދީނާއި މާތް ނަބިއްޔާ ދިފާއު ކުރުމަކީ ކޮންމެ މުސްލިމެއްގެ މައްޗަށް ވާޖިބެއް ކަމުގައި މިއަދުގެ ހުކުރު ޚުތުބާގައި ބުނެފިއެވެ.\n''ކީރިތި މާތް ނަބިއްޔާގެ މުހައްމަދުގެފާނުގެ ދެކެ ލޯބުވުން'' މި މައުޟޫއަށް ގެނެސްދިން ޚުތުބާގައި ވަނި ކުޅަދާނަވީ މިންވަރަކުން ރަސޫލާ އަދި އިސްލާމް ދީނުގެ ދިފާއުގައި މަސައްކަތް ކުރުމުގެ މުހިންމު ކަމުގެ މައްޗަށް އަލިއަޅުއްވާލައްވާފައެވެ.\nމީގެ އިތުރުން ޚުތުބާގައި ވަނީ ކޮންމެ ނަބީބޭކަލަކާއި ރަސޫލު ބޭކަލަކަށް ފުރައްސާރަ ކުރި ބަޔަކު ވާކަން ފާހަގަކޮށްފައެވެ. މިގޮތުން މި އުންމަތުގެ ނަބިއްޔާއަށްވެސް މި ފުރައްސާރަތަކާއި ކުރިމަތިވެވަޑައިގެންނެވިކަމަށެވެ. ނަމަވެސް އެފަދަ ފުރައްސާރަވެރިން މާތް ނިކަމެތި ކުރައްވައި އެކަލާނގެ ނަބިއްޔާއަށް ނަސްރު ދެއްވާފައިވާކަން ޚުތުބާގައި ފާހަގަކުރެެއްވިއެވެ.\nޚުތުބާގައި ބުނެފައިވާ ގޮތުން މާތް ރަސޫލާއަށް ލޯބި ކުރުމުގެ އެންމެ ބޮޑު އަލާމާތަކީ އެކަލޭގެފާނަށް ފުރިހަމައަށް ތަބާވުން ކަމަށާއި، އެކަލޭގެފާނުގެ ސީރަތުން ނަމޫނާ ލިިބިގަތުން ކަމަށެވެ. އަދި އެކަލޭގެފާނު ދައްކުވައިދެއްވި ރިވެތި އަހުލާޤީ މިންގަޑުތަކަށް ތަވާވުމަށް ޚުތުބާގައި ގޮވާލެއްވިއެވެ. މިގޮތުން ތެދުބަސް ބުނުމަށާއި، ކެތްތެރިވުމާއި، އަދުލުވެރިވުމާއި، އިހުތިރާމް ކުރުމާއި، މަޑުމޮޅި ވުމާއި، މިނޫންވެސް އެހެނިހެން ރީތި ސިފަތަކަށް ތަބާވުމަށް ގޮވާލެއްވިއެވެ.\nއަދި އަމިއްލަ ނަފްސާއި، އަނބިދަރިންނާއި، މުދަލަށްވުރެ ބޮޑަށް ރަސޫލާ ދެކެ ލޯބިވެގެން ނޫނީ އެއްވެސް މުސްލިމެއްގެ އީމާންކަން ފުރިހަމަ ނުވާނެކަން ޚުތުބާގައި ފާހަގަކުރިއެވެ.\nކީރިތި ރަސޫލާ ޚުތުބާ


Ainth ge car ah gehlun dhin mahsalaigai2meehaku hayyaru kohfi\nއައިންތުގެ ކާރަށް ގެއްލުންދިން މައްސަލައިގައި ދެ މީހަކު ހައްޔަރުކޮށްފި\n14 ނޮވެންބަރ 2020 - 17:41:58\nމާލޭގައި ޓެކްސީ ދުއްވާ ހަމައެކަނި އަންހެން ޑްރައިވަރު އައިމިނަތު ވަހީދާގެ ކާރަށް ގެއްލުންދިން މައްސަލައާ ގުޅިގެން ދެ މީހަކު ހައްޔަރުކޮށް ބަންދުގެ މުއްދަތު އިތުރުކޮށްފި އެވެ.\nފުލުހުން ބުނީ މިމަހުގެ ފަސް ވަނަ ދުވަހު، ކޯޓު އަމުރެއްގެ ދަށުން 26 އަހަރުގެ ފިރިހެނަކު ހައްޔަރުކޮށްފައިވާއިރު އޭނާގެ ބަންދާއި މެދު ގޮތެެއް ނިންމަން ފުރަތަމަ ފަހަރަށް ކޯޓަށް ހާޒިރުކުރުމުން ވަނީ ފަސް ދުވަހުގެ މުއްދަތެއް ޖަހައިދީފައި ކަމަށެވެ. އަދި އެ މުއްދަތު ހަމަވާތީ ދެވަނަ ފަހަރަށް މިމަހުގެ 12 ވަނަ ދުވަހު ކޯޓަށް ހާޒިރުކުރުމުން އިތުރު ފަސް ދުވަސް ޖަހައިދީފައިވާ ކަމަށް ބުނެ އެވެ.\nފުލުހުން އިތުރަށް ބުނި ގޮތުގައި އެ މައްސަލައާ ގުޅިގެން އިއްޔެ ރޭގެ ވަގުތެއްގައި ވަނީ ކޯޓު އަމުރެއްގެ ދަށުން 28 އަހަރުގެ ފިރިހެނަކު ވެސް ހައްޔަރުކޮށްފަ އެވެ. އަދި އޭނާގެ ބަންދާ މެދު ގޮތެއް ނިންމަން ހާޒިރުކުރުމުން ކޯޓުން ވަނީ ފަސް ދުވަސް ޖަހައިދީފަ އެވެ.\nއެ މައްސަލަ ތަހުގީގުކުރަމުން އަންނަ ކަމަށް ފުލުހުން ވަނީ ބުނެފަ އެވެ.\nދިރިއުޅޭ ގެ ކައިރީގައި ޑްރަގް ކޯޓު ކުރިމަތީގައި މިދިޔަ މަހުގެ 26 ގައި ޕާކުކޮށްފައި އޮއްވާ އައިމިނަތުގެ ކާރަށް ގެއްލުންދީފައިވާއިރު އެއީ އޭނާގެ ކާރަށް ގެއްލުންދިން ފަސް ވަނަ ފަހަރު ކަމަށް އައިންތު ބުނެ އެވެ.


Haeh faheh hamala: Ali Manik adhi Thasleemah dhauva koffi\nހައެއްފަހެއް ހަމަލާ: އަލިމަނިކާއި ތަސްލީމަށް ދައުވާކޮށްފި\nހއ. މޮޅަދޫ ބަހާރުގޭ އަބްދުﷲ އަލިމަނިކު އަދި ހއ. ހޯރަފުށީ އަލަނާސިގޭ މުހައްމަދު ތަސްލީމް\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް މިދިޔަ މެއި މަހުގެ ހަވަނަ ދުވަހުގެ ރޭ ދިން ހަމަލާއާ ގުޅިގެން ހައްޔަރު ކޮށްފައިވާ ހއ. މޮޅަދޫ ބަހާރުގޭ އަބްދުﷲ އަލިމަނިކު އަދި ހއ. ހޯރަފުށީ އަލަނާސިގޭ މުހައްމަދު ތަސްލީމްގެ މައްޗަށް ދައުވާކޮށްފި އެވެ.\nމި މައްސަލައިގައި އަލީމަނިކާއި ތަސްލީމްގެ މައްޗަށް ދައުލަތުން އުފުލާފައި ވަނީ ޓެރަރިސްޓް ޖަމާއަތަކަށް ތާއީދުކުރުމުގެ ކުށުގެ ދައުވާ އެވެ. މި ދެ މީހުންގެ މައްޗަށް ދައުވާ ކުރުމަށް ކްރިމިނަލް ކޯޓަށް ފޮނުވާފައި ވަނީ އިއްޔެ އެވެ.\nމި މައްސަލަ އާއި ގުޅިގެން މީގެ ކުރިން ވަނީ ހަތް މީހެއްގެ މައްޗަށް ދައުވާ ކޮށްފަ އެވެ. އެއީ ވ. ތިނަދޫ ލަކީ އަދުހަމް އަހްމަދު އާއި މއ. ފޭރުގެ މުޖާޒް އަހްމަދާއި، ގއ. ކޮނޑޭ ފޮޅޭމާ ތަހުމީން އަހްމަދު، ނ. މަނަދޫ ނޫރީގެ އަލީ ހައިޝަމް، ގއ. ވިލިނގިލި ހުދުރުވާގެ، ފަހުމީ އަލީ އާއި، އއ. މާޅޮސް އަސަރީގެ، މުހައްމަދު ނާޒިމް އަދި މ. ކުދެހިގެ އިސްހާގެވެ.\nމި މީހުންގެ ޝަރީއަތުގެ އަޑުއެހުންތައް ފަށައިފައިވާއިރު އަދުހަމް ވަނީ ދައުވާއަށް އިއުތިރާފްވެފަ އެވެ. އަދުހަމްގެ ޝަރީއަތުގެ އަޑުއެހުންތައް ސިއްރުކުރަން ވެސް ވަނީ ނިންމައިފަ އެވެ. ދެން ތިބި މީހުންގެ އަޑުއެހުމެއް މިއަދު ކްރިމިނަލް ކޯޓުގައި 3:00 ގައި ބޭއްވުމަށް ވަނީ ހަމަޖެހިފަ އެވެ.\nރައީސް މުހައްމަދު ނަޝީދު ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް + ނަޝީދަށް އަމާޒު ކުރި ހަމަލަ ހައެއް ފަހެއްގެ ހަމަލާ


SunOnline: Aasim ge vakivedhiyun: gellunee aailaa ge ''bappa''\nނަޖާހު މަސްއޫދު 17 Jan 2021, 13:45\nއެމްޕީއެލް ވިޔަފާރި ބަނދަރުގައި ހިނގި ނުރައްކާތެރި އެކްސިޑެންޓުގައި މަރުވީ ނ. ލަންދޫ ފޭރުގަސްދޮށުގެ، އަބްދުﷲ އާސިމް، 27\nމި މަހު ހަތް ވަނަ ދުވަހު އެމްޕީއެލް ވިޔަފާރި ބަނދަރުގައި ހިނގި ނުރައްކާތެރި އެކްސިޑެންޓުގައި މަރުވީ ނ. ލަންދޫ ފޭރުގަސްދޮށުގެ، އަބްދުﷲ އާސިމް، 27 އެވެ. އާސިމްގެ ރަހުމަތްތެރިން ބުނާ ގޮތުގައި އޭނާގެ އާއިލާއަށް ގެއްލިގެން ދިޔައީ، ޒިންމާދާރު ބޭބެ އެކެވެ. އަދި އާއިލާގެ ބައްޕަގެ ރޯލު އަދާ ކުރަމުން ދިޔަ މީހާ އެވެ.\nއެމްޕީއެލްއިން މީގެ ކުރިން ބުނެފައިވާ ގޮތުން، އެ ހާދިސާ ހިނގަން މެދުވެރިވީ ބިއްލޫރި ޕެލެޓެއް ކޮންޓޭނަރުން ނެރުމަށް، ފޯކް ލިފްޓު ބޭނުންކޮށްގެން މަސައްކަތްކުރުމުގެ ތެރޭގައި ޕެލެޓު އޭނާގެ ގައި މައްޗަށް ވެއްޓިގެންނެވެ.\nއާސިމް މަރުވީ އެމްޕީއެލްގައި ހިނގި ހާދިސާއަށްފަހު އޭނާއަށް އައިޖީއެމްއެޗްގައި ފަރުވާދެމުން ދަނިކޮށެވެ. އޭނާ ވޯޑަށް ބަދަލު ކުރި ފަހުން ހާލު ދެރަވެ، އައިސީޔޫއަށް ބަދަލުކޮށް ފަރުވާދެމުން ދަނިކޮށް މަރުވީ ހޮނިހިރު ދުވަހުގެ ފަތިހު އެވެ.\nއާސިމްގެ ގާތް ރަހުމަތްތެރިއެއް ކަމަށްވާ އަހުމަދު އިލްހާމް "ސަން"އަށް ކިޔައިދިން ގޮތުގައި އާސިމް އަކީ މަޑުމައިތިރި މީހެކެވެ. އެހެންނަމަވެސް، އޭނާއަކީ ރައްޓެހިންނާއެކު އުޅޭއިރު ހީސަމާސަކޮށް މަޖާ ކުރާ މީހެއް ކަމަށް އޭނާ ކިޔައިދިނެވެ.\n"އޭނަ ދެކެ އެންމެން ގަޔާވަނީ މަޖާ ވާހަކަ ދައްކައި ހީސަކަރާތް ޖަހާތީ. ވަރަށް މަޖާ ވާހަކަ ދައްކަނެ،" އިލްހާމް ބުންޏެވެ.\nއާސިމް އަކީ އޭނާގެ އާއިލާގެ އެންމެ ދޮށީ ދަރި އެވެ. އޭނާގެ ހަނގަށް ހަ ކުދިން ތިބޭ ކަމަށް އިލްހާމް ކިޔައިދިނެވެ. އޭގެ ތެރެއިން އެކަކު އުޅެނީ މީހަކާ އިނދެގެން ނ. ކެނދިކުޅުދޫގަ އެވެ. ބާކީ ތިބި ކުދިންނާއެކު އެ ކުދިންގެ މަންމަ އުޅެނީ މާލޭގަ އެވެ. އޭގެ ތެރޭގައި 18 އަހަރުން ދަށުގެ ކުދިންވެސް ތިބެ އެވެ.\nއިލްހާމް ކިޔައިދިން ގޮތުގައި، އާސިމް އަކީ އޭނާގެ ހަނގަށް ތިބޭ ކުދިންނާއި މަންމައަށް އަޅާލައި، އެ ކުދިންގެ ހަރަދުތައް ބަލަހައްޓަމުން ދިޔަ މީހާ އެވެ. ބައްޕަ ނެތްތަނުގައި އޭނާ އަދާ ކުރަމުން ދިޔައީ އެ ކުދިންގެ ބައްޕަގެ ރޯލެވެ.\nއާސިމްގެ ބައްޕަ މީގެ ކުރިން ވަނީ އުމުރު ދުވަހަށް ޖަލަށްލައިފަ އެވެ.\n"ފެމިލީ ތެރޭގައިވެސް އޭނަ ހުންނާނީ އޭނާ ބައްޕަ ޖަލަށް ދިޔަ ފަހުން. ދެން އޭނަ އުޅޭނީ އެ ގޭ ކުދިންތައް ގޮވައިގެން އެހެން އުޅޭނީ،" އިލްހާމް ކިޔައިދިނެވެ.\n"އޭނަ ބައްޕަގެ ރޯލު އަދާ ކުރަމުން ދިޔައީ. ބައްޕައެއް ކުދިންނަށް ޓްރީޓް ކުރާހެންނޭ. އެ ކުދިންނަށް ބޭނުންވާ އެއްޗެހި އެ ކުދިންނަށް އޭނައަށް ލިބޭ ވަރަކުން ދޭނެ،"\nރިސޯޓު ވަޒީފާ ގެއްލި މިހާރު ރަށުގައި ހުރި އިލްހާމް އެންމެ ފަހުން އާސިމްއާ ވާހަކަ ދެއްކީ އާސިމް މަރުވި ހާދިސާ ހިނގުމުގެ އެއް ރޭ ކުރިންނެވެ. އެ ދެ މީހުން ގިނައިން ވާހަކަ ދައްކަނީވެސް ގުޅައިގެންނެވެ.\nއިލްހާމް ބުނީ، ރިސޯޓު ވަޒީފާއަކަށް ދާ ނަމަ އާސިމްވެސް ގެންދަން އޭނާ އެ ރޭ އެދުނު ކަމަށެވެ. އަދި އެމްޕީއެލްގައި އުޅެންޏާ އޭނާ "ފުނޑިދާނެ" ކަމަށް ބުނި ކަމަށެވެ.\n"އޭނަ ބުނީ ރިސޯޓަށް ދަންޏާ ތިމަންނަވެސް ގެންދައްޗޭ. އެތާ (އެމްޕީއެލް)ގައި އުޅެންޏާ ތިމަންނަ ހުންނާނީ ފުނޑިފައޭ،" އިލްހާމް ބުންޏެވެ.\n"އަޅުގަނޑަށް މާނަ ނެގުނީ ބުރަ މަސައްކަތް ކޮށްގެން ފުނޑޭ ވާހަކައޭ،"\nއާސިމް ކައިވެނި ކުރީވެސް މިދިޔަ ޑިސެމްބަރު މަހުގެ ތެރޭގަ އެވެ. އޭނާ ނިޔާވީ އޭނާގެ އަންހެނުން އިންޑިއާއަށް ގޮސް ހުއްޓަ އެވެ. އެމްޕީއެލްގައި ހިނގި ހާދިސާގެ ވާހަކަ އެނގިގެން އޭނާގެ އަންހެނުން މާލެ އަންނަން އުޅުނަސް އޭނާ ކޮވިޑް-19އަށް ޕޮޒިޓިވްވީ އެވެ. އާސިމް ވަޅުލަން ޖެހުނީ އޭނާގެ އަންހެނުންނަށް އޭނާގެ މޫނުވެސް ނުފެނި އެވެ.\nހަދަމުންދާ އިމާރާތަކުން މަރުވެފައި އޮތް މީހަކު ފެނިއްޖެ\nނަދީމްގެ ޝަރީއަތް މިއަދުވެސް ނުބޭއްވުނު


Mi dhiya mahu kudakudhinnah aniyaa kuri 84 massala\nމިދިޔަ މަހު ކުޑަކުދިންނަށް އަނިޔާކުރި 84 މައްސަލަ\nކުޑަކުދިންގެ މައްސަލަތަކަށް އާންމުން ހޭލުންތެރިކުރުވުމަށް ބޭނުންކުރާ ފޮޓޯއެއް\nކުޑަކުދިންނަށް ކުރާ އެކި ބާވަތުގެ އަނިޔާގެ 84 މައްސަލައެއް މިދިޔަ މަހު ޖެންޑާ މިނިސްޓްރީ އަށް ހުށަހަޅާފައިވާ ކަމަށް އެ މިނިސްޓްރީން ހާމަކޮށްފި އެވެ.\nޖެންޑާ މިނިސްޓްރީން އާންމުކޮށްފައިވާ މިދިޔަ މަހުގެ ތަފާސްހިސާބުތަކަށް ބަލާއިރު ކުޑަކުދިންނާ ގުޅޭ ޖުމްލަ 215 މައްސަލައެއް މިދިޔަ މާޗް މަހު އެ މިނިސްޓްރީއަށް ހުށަހަޅާފައިވެ އެވެ. މީގެތެރޭގައި ކުޑަކުދިންނަށް ކުރާ އެކި ބާވަތުގެ އަނިޔާތަކުގެ ތެރެއިން އެކުދިންނަށް އިހުމާލުވެފައިވާ 27 މައްސަލައަކާއި ޖިންސީ ގޯނާކުރި 18 މައްސަލައެއް ހިމެނެ އެވެ.\nކުޑަކުދިންގެ އަހުލާގާ ގުޅޭ 14 މައްސަލައަކާއި އެކުދިން ވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 47 މައްސަލައެއް ވެސް ވަނީ ހުށަހަޅާފަ އެވެ.\nމީގެއިތުރުން ކުޑަކުދިން ހައްގުތަކުން މަހުރޫމްވި މައްސަލަތަކާއި، ކުށްކުރާ ކުދިންގެ މައްސަލަތައް އަދި އާއިލީ މައްސަލަތައް ވެސް ވަނީ ހުށަހަޅާފަ އެވެ. އަދި އަމިއްލަ ނަފްސަށް ގެއްލުން ދިނުމާއި ގުޅޭ 15 މައްސަލަ އެއް ވެސް މިދިޔަ މަހު ޖެންޑާ މިނިސްޓްރީން ބަލާފައިވެ އެވެ.\nޖެންޑާ މިނިސްޓްރީގެ ބެލުމުގެ ދަށުގައި ތިބި ކުދިންގެ ތެރެއިން މިދިޔަ މަހު ތިން ކުއްޖަކަށް 18 އަހަރު ފުރުމާއި ގުޅިގެން ވަޒީފާގެ ފުރުސަތާއި އެކު އެކުދިން އާއިލާ އާއި ހަވާލުކޮށްފައިވެ އެވެ. އަދި މިދިޔަ މަހު އެއް ކުއްޖަކު ވަނީ ދައުލަތަށް ނަގާފަ އެވެ.\nނުކުޅެދުންތެރިކަން ހުންނަ މީހުންނާއި އުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން މިދިޔަ މަހު 21 މައްސަލައެއް ޖެންޑާ މިނިސްޓްރީއަށް ހުށަހަޅާފަ އެވެ.\nޖެންޑާ މިނިސްޓްރީން ކޮންމެ މަހަކު އާންމު ކުރާ ތަފާސްހިސާބުތަކަށް ބަލާއިރު އެންމެ ގިނައިން ހުށަހަޅާފައި ހުންނަނީ ކުޑަކުދިންނަށް އެކި ގޮތްގޮތުން ކުރާ އަނިޔާތަކުގެ މައްސަލަތަކެވެ. އެފަދަ މައްސަލަތައް އިތުރުވާތީ އާންމުން ގެންދަނީ ކަންބޮޑުވުން ފާޅުކުރަމުންނެވެ.\nޖިންސީ ގޯނާ މިނިސްޓްރީ އޮފް ޖެންޑާ އެންޑް ފެމިލީ ކުޑަކުދިން + ޖިންސީ ފުރައްސާރަ


Muahssasaa thah vaki athakah "minivan" vun nimumakah gehnnan jehey! – adduLIVE\nމުއައްސަސާތައް ވަކި އަތަކަށް "މިނިވަން"ވުން ނިމުމަކަށް ގެންނަންޖެހޭ!\nDec 24, 2019, 14:13 މުހައްމަދު އައިމަން\nއިންފޮމޭޝަން ކަމިޝްނާ ހުސެއިން ފިޔާޒު މޫސާ އަދި ބްރޯޑްކާސްޓިން ކަމިޝަންގެ ރައީސާ މަރިޔަމް ވަހީދާ\nފެހި ގާނޫނު އަސާސީ އެކުލަވައިލިއިރު، އޭގެ ކުރީގެ ގާނޫނު އަސާސީތަކަށް ވުރެ މާފުރިހަމަ އަށް މުހިންމު ދެ ކަމެއް އެކަށައެޅި އެވެ. އެއް ކަމަކީ އަސާސީ ހައްގުތައް ގާނޫނީ އޮނިގަނޑުގެ ތެރެއިން ކަށަވަރު ކޮށްދިނުމެވެ. ދެވަނަ ކަމަކީ ދައުލަތުގެ ބާރުތައް ހިނގާ ނުހިނގާ ގޮތް ބަލައި ފާރަވެރިވެ ޒިންމާދާރު ކުރުވޭނެ ނިޒާމެއް އެކަށައެޅުމެވެ.\nއެ ނިޒާމުގެ ދަށުން އެކުލަވައިލީ މުސްތަގިއްލު ކޮމިޝަންތަކާއި މުސްތަގިއްލު މަގާމުތަކެވެ. އެގޮތުން މުސްތަގިއްލު ފަސް ކޮމިޝަނަކާއި މުސްތަގިއްލު ދެ މަގާމެއް ގާނޫނުއަސާސީން އުފެއްދި އެވެ. އެއީ ޖުޑީޝަލް ސާވިސް ކޮމިޝަނާއި، އިލެކްޝަންސް ކޮމިޝަނާއި، ސިވިލް ސާވިސް ކޮމިޝަނާއި، ހިއުމަން ރައިޓްސް ކޮމިޝަނާއި، އެންޓި-ކޮރަޕްޝަން ކޮމިޝަނާއި، އޮޑިޓަ ޖެނެރަލާއި، ޕްރޮސެކިއުޓާ ޖެނެރަލެވެ.\nމިއިން ކޮންމެ ކޮމިޝަނަކަށް އައްޔަަން ކުރާ ބޭފުޅުންނަކީ އެއްވެސް ފަރާތަކަށް ބުރަނުވާ އަދި އެއްވެސް ސިޔާސީ ޕާޓީއަކަށް ތާއީދުކުރާ ނުވަތަ ސިޔާސީ ޕާޓީއެއްގައި މަސައްކަތް ކުރާ މީހަކަށް ވެގެން ނުވާނެ ކަމަށް ބުނެފައިވެ އެވެ.\nބްރޯޑްކާސްޓިން ކޮމިޝަންގެ އޭރުގެ މެންބަރު ފާތިމަތު ޒައިނާ، ކުރީގެ ރައީސް ޔާމީންގެ ދެ ކަނބަލުން އިސް ރަށްވެހިންނާ ބައްދަލުކުރެއްވުމަށް ބޭއްވެވި ހަފްލާ އިންތިޒާމު ކުރެއްވުމުގައި އަމަލީ ގޮތުން ބައިވެރިވި ވާހަކަ އެންމެން އަޑަށް ބާރު ލާފައި ދެއްކެވީ މިއަދު ސަރުކާރުގެ އިސް މަގާމުތަކުގައި ތިއްބެވި ބޭފުޅުންނެވެ. ޒައިނާއަކީ މަގާމުން ވަކިކުރަން ޖެހޭ މެންބަރެއްގެ ގޮތުގައި ސިފަކޮށް އެތައް ފަހަރަކު އެތައް މައްސަލައެއް ޒައިނާއާ ބްރޯޑްކާސްޓިން ކޮމިޝަންގެ އެހެން މެންބަރުންނާއި ގުޅުވައިގެން އޭރު އެމްޑީޕީގެ މަޖިލިސް މެންބަރުން މަޖިލީހަށް ހުށަހެޅުއްވި އެވެ. ނަމަވެސް މެޖޯރިޓީ އޮތީ އޭރުގެ ސަރުކާރަށް ކަމަށްވުމުން އެފަދަ އެއްވެސް މައްސަލައެއް އޭރު ކުރިއަށްދާ ގޮތެއް ނުވި އެވެ.\nދައުލަތުގެ މީޑިއާ، ޕަބްލިސް ސާވިސް މީޑިއާ (ޕީއެސްއެމް)ގެ ޑެޕިއުޓީ މެނޭޖިން ޑިރެކްޓަރު މުހައްމަދު އިކްރާމް އަބްދުއްލަތީފު ކުރީގެ ރައީސް އަބްދުﷲ ޔާމީން ބައިވެރިވެވަޑައިގަންނަވާ ޕީޕީއެމްގެ ހަފްލާތައް ހުށަހަޅައި ދިނުމާއި އަދި އެނޫންވެސް ހަފްލާތައް ހުށަހަޅަމުން ގެންދާތީ އިކްރާމަށްވެސް އޭރު އިދިކޮޅުގައި ތިބި މިއަދު ސަރުކާރުގެ ބޭފުޅުން ގެންދެވީ ވަރަށް ބޮޑަށް ފާޑު ވިދާޅުވަމުންނެވެ. އެ ހުރިހާ ކަމަކަށް ފާޑު ކިޔުމަށްފަހު ސަރުކާރާ ހަވާލުވީ އެކަންކަން ރަނގަޅު ކުރުމަށެވެ.\nނަމަވެސް މިނިވަން މުއައްސަސާތައް އަދިވެެސް އޮތީ ވަކި އަތަކަށް މިނިވަންވެފައިކަން ހާމަވެގެން ދަނީ ބްރޯޑްކާސްޓިން ކޮމިޝަންގެ ރައީސާ މަރިޔަމް ވަހީދާ ޓޫރިޒަމް މިނިސްޓްރީގެ ހަފްލާއެއް ހުށަހަޅާ ދެއްވާ ސަރުކާރު ޕްރޮމޯޓުވާ ގޮތަށް ވާހަކަދެއްކެވި ހިސާބުންނެވެ. މީގެއިތުރުން ރާއްޖޭގެ ފޮރިން މިނިސްޓަރު އަބްދުﷲ ޝާހިދަށް މޮރޮކޯއިން ދިން އަގުބޮޑު ކާޕެޓެއް ދައުލަތާ ހަވާލުނުކުރި މައްސަލާގައި އިންފޮމޭޝަން ކޮމިޝަނަރުގެ މަގާމުގައި ހުންނެވި ހުސައިން ފިޔާޒު މޫސާ އަމަލު ކުރެއްވި ގޮތުން ކަމަށް ކުރިން މިފާހަގަކުރި ހާލަތް ކުރިމަތިވެ އެވެ.\nޓޫރިޒަމް މިނިސްޓްރީގެ އެ ހަފްލާގައި މަރިޔަމް ވަހީދާ ވަނީ ފަތުރުވެރިކަމާއި ގުޅޭ ގޮތުން ޓޫރިޒަމް މިިނިސްޓްރީން ކުރަމުން ގެންދާ މަސައްކަތްތައް ހިއްސާ ކުރައްވާފަ އެވެ. އަދި ސަރުކާރުގެ ސިޔާސަތުތައް ވެސް ހިއްސާ ކުރައްވާފަ އެވެ. އިންފޮމޭޝަން ކޮމިޝަނަރުގެ ޓްވީޓުގައި އޭނާ ވަނީ ފޮރިން މިނިސްޓަރު އަބްދުﷲ ޝާހިދު ގެޔަށް ގެންދެވި ކަމަށް ތުހުމަތުކުރި ކާޕެޓް، ފޮރިން މިނިސްޓްރީގައި އޮތްތޯ ބަލާލި އިރު، އެ އޮފީހުގެ ގުދަނުގައި އެބަ އޮތް ކަމަށް ވިދާޅުވެ ޝާހިދުގެ ދިފާއުގައި ވާހަކަދައްކަވާފަ އެވެ. އިންފޮމޭޝަން ކޮމިޝަނަރަކީ ސިޔާސީ މީހުންނާ ބެހޭ ގޮތުން ފެތުރޭ އަޑުތައް ދިފާއުކުރެއްވުމުގެ ޒިންމާ ނަންގަވަން ޖެހޭ ފަރާތެއް ނޫނެވެ.\nމި ކަންކަން މިހެން ހުރި ނަމަވެސް ކުރީ ސަރުކާރާއި މި ސަރުކާރާއި މިކަމުގައި ތަފާތުތަކެއް އެބަހުއްޓެވެ. ހާއްސަކޮށް ކުރީގެ ސަރުކާރުގައި މިނިވަން މުއައްސަސާތަކުގެ ވެރިންނާއި ދެކޮޅަށް މަޖިލީހަށް މައްސަލައެއް ހުށަހެޅިއަސް އެ މައްސަލައެއް ބެލޭ ކަމަކަށް ނުވެ އެވެ. އަދި ރައްޔިތުންގެ ކިތަންމެ ފާޑު ކިޔުމެއް ލިބުނު ނަމަވެސް ސަރުކާރު ހިންގާ ޕާޓީގެ މެންބަރަކަށް އެފަދަ މައްސަލައެއް މަޖިލީހަށް ހުށަހަޅާކަށްވެސް ނުކުރެެ އެވެ.\nނަމަވެސް މިކަމުގައި ތަފާތުކަން އައި ކަމަކީ ބްރޯޑްކާސްޓިން ކޮމިޝަންގެ ރައީސާ މަރިޔަމް ވަހީދާގެ މައްސަލަ ބަލާނެ ކަމަށް ސަރުކާރުގެ ހިންގާ މައި ޕާޓީގެ އިސް ބޭފުޅަކު ވިދާޅުވުމުންނެވެ.\nމިނިވަން މުއައްސަސާތަކާއި ބެހޭ ކޮމިޓީގެ މުގައްރިރު ރޮޒެއިނާ އާދަމް ވިދާޅުވީ ރައްޔިތުންގެ މަޖިލިސް ހުޅުވުމާ އެކު ބްރޯޑްކާސްޓިން ކޮމިޝަންގެ ރައީސާ މަރިޔަމް ވަހީދާގެ މައްސަލަ އެ ކޮމިޓީން ބަލާނެ ކަމަށެވެ. އަދި މިނިވަން މުއައްސަސާތަކަށް ރައްޔިތުންގެ އިތުބާރު ހޯދުމަށް ކުރަން ޖެހޭ މަސައްކަތްތައް މިނިވަން މުއައްސަސާތަކާއި ބެހޭ ކޮމެޓީން ފަސްނުޖެހި ކުރަމުން ގެންދާނެ ކަމަށް ވެސް ރޮޒައިނާ ވަނީ ވިދާޅުވެފަ އެވެ.\nމިނިވަން މުސްތަގިއްލު މުއައްސަސާތަކުގައި ތިއްބަވާ ބޭފުޅުންނަކީ ޖަވާބުދާރީ ކުރުވުމުގެ މުހިއްމު ދައުރެއް އަދާކުރާ ބައެކެވެ. މިނިވަން މުއައްސަސާތަކަކީ ޝައްކު ނުއުފެދޭ އިތުބާރު ކުރެވޭ ތަންތަނަށް މިއަދު ހަދަން އެބަޖެހެ އެވެ. އެ ބޭފުޅުންގެ އަމަލުތައް ބަހައްޓަން ވާނީ ރައްޔިތުންގެ ހިތްތަކުގައި ޝައްކުތައް ނުއުފެދޭ ގޮތްތަކަށެވެ.


Hospital Ehge Dhoruvaan Dheke Hrithik Rulhi Aisfaivaa Video Eh - Vaguthu\nހޮސްޕިޓަލެއްގެ ދޮރުވާނުދެކެ ރިތިކް ރުޅިއައިސްފައިވާ ވީޑިއޯއެއް\n2000 ވަނަ އަހަރުގެ ކާމިޔާބު ފިލުމު ''ކަހޯނާ ޕިޔާރުހޭ'' އިން ބޮލީވުޑަށް ތަޢާރަފްވި ރިތިކް ރޯޝަން އޭނާގެ ދެ ދަރިން ކަމުގައިވާ ރިދާން ރޯޝަންއާއި ރެހާން ރޯޝަންއާއި އެކު ހޮސްޕިޓަލަށް ދިޔުމުން، އެ ހޮސްޕިޓަލުގެ ދޮރުވާނު އެމީހުން އެތެރެއަށް ވަނުމަށް ދެކޮޅު ހެދުމުން ރިތިކް އެކަމާއި ހިތްހަމަ ނުޖެހިފައިވާ ވީޑިއޯއެއް ދަނީ މީސް މީޑިޔާގައި ހަލުވި ކަމާއިއެކު ފެތުރެމުންނެވެ.\nދޮރުވާނު ގާތުން ކަމެއް އޮތް ގޮތް ސާފު ކޮށްދިނުމަށް އެދުމުން އޭނާގެ ފަރާތުން އެދެވޭ ޖަވާބެއް ނުލިބުމުން ރިތިކް ރުޅިއައީ ކަމަށް ވީޑިއޯއިން ދައްކުވައިދެއެެވެ. އަދި ދޮރުވާނު އެހެން މިސްރާބެއް ދެއްކުމުން ރިތިކްއާއި އޭނާގެ ދެ ދަރިން ވެސް ހޮސްޕިޓަލަށް ނުވަދެ ދިޔައީއެވެ.\nރިތިކްއާއި އޭނާގެ ދެ ދަރިން ހޮސްޕިޓަލު ތެރެއަށް ވަންނަން އުޅުމުން ދޮރުވާނު އެމީހުން ހިފެހެއްޓުމުން ރިތިކް ހިތްހަމަ ނުޖެހިހުރެ ދޮރުވާނާއި ވާހަކަދައްކާ މި ވީޑިއޯ އާއްމުވުމާއި އެކު ރިތިކްއަށް ފާޑުކިޔުންތައް ލިބެމުންދިޔައެވެ.\nރިތިކްގެ ބައެއް ސަޕޯޓަރުން މި ވީޑިއޯއަށް ކޮމެންޓްކޮށް ބުނެފައިވަނީ މަގުދައްކައިދިނުމަށް ރީތިކޮށް އެހީ ކަމަށާއި އަދި ދޮރުވާނާއި މުޚާތަބުކޮށް ''ސަރ'' އޭ ބުނެފައިވާ ކަމަށާއި ކޮންމެ ކަމެއް އެހާ ބޮޑު ނުކުރުމަށެވެ. ބައެއް ސަޕޯޓަރުން ބުނެފައިވަނީ ރިތިކްއަކީ ވެސް އިންސާނެއް ކަމަށާއި އޭނާއަށް ވެސް ކަންކަމާއި ރުޅި އަންނާނެ ކަމަށާއި އަދި އަސްލު ކަންވީ ގޮތް އެނގޭނީ އެމީހުންނަށް ކަމަށެވެ.\n''ކްރިޝް''، ''ޒިންދަގީ ނާ މިލޭންގޭ ދުބާރާ''، ''ވަރ'' ފަދަ ކާމިޔާބު އެތައް ފިލުމެއްގައި މަސައްކަތް ކޮށްފައިވާ ރިތިކްގެ ''ކްރިޝް 4'' ގެ މަސައްކަތް މިހާރު ކުރިއަށްދެއެވެ. އަދި އަންނަ އަހަރު މި ފިލުމު ރިލީޒް ކުރާނެ ކަމަށް ވެސް ފިލުމުގެ ޓީމުން ބުނެފައިވެއެވެ.


މައިންބަފައިންގެ ކުރިމަތީގައި ދަރިން ޒުވާބު ކުރުން ހުއްޓުވާނީ ކިހިނެއް؟ – My WordPress\nމައިންބަފައިންގެ ކުރިމަތީގައި ދަރިން ޒުވާބު ކުރުން ހުއްޓުވާނީ ކިހިނެއް؟\nދަރިން މައިންބަފައިންގެ ކުރިމަތީގައި ހިތްހަމަނުޖެހިގެން ބަސްބުނެ، ޒުވާބު ކުރުމަކީ ނޭދެވޭ ސިފައެއް ނަމަވެސް، އެއީ މުޖްތަމައުގެ ތެރޭގައި ވަރަށް އާންމު ކަމެކެވެ.\nމަންމަ ނުވަތަ ބައްޕައާއި ދިމާލަށް ކިތަންމެ އުމުރުން ހަގު ކުއްޖަކުވެސް ހިތްހަމަނުޖެހިގެން ބަސް ބުނެފާނެއެވެ. މިއީ ކުއްޖާ ހެދިބޮޑުވަމުން އަންނައިރު އާންމު ކަމެކެވެ. ގިނަ ފަހަރު މިހެން ވާން ޖެހެނީ، މައިންބަފައިންގެ ފަރާތުން ހިތްހަމަ ނުޖެހޭ ކަމެއް ފެނުމުންނެވެ. ނުވަތަ ތިބާގެ ދަރިފުޅަށް، އަމިއްލައަށް ގޯސްކަމެއް ކުރެވުނުކަން ގަބޫލު ނުކުރެވިގެންނެވެ. މިއީ މައިންބަފައިންނަށް ހުއްޓުވިދާނެ ކަމެކެވެ.\nމައިންބަފައިން ކުރިމަތީގައި ޒުވާބު ކުރުން ހުއްޓުވުމަށްޓަކައި އެންމެ ފުރަތަމަވެސް ކުރަންޖެހޭ ކަމަކީ، އެއީ ގޯސްކަމެއްކަން ދަރިފުޅަށް ބުނެދިނުމެވެ. އެހެންކަމުން، ހެޔޮ ކަންކަމާއި، ނުބައި ކަންކަން ދަރިފުޅަށް ބުނެދިނުމަކީ ވަރަށްވެސް މުހިންމު ކަމެކެވެ.\nދަރިފުޅު ތިބާގެ ކުރިމަތީގައި ޒުވާބު ކުރަން ފަށައިފިނަމަ، އެވަގުތު "އޯވަރިއެކްޓް" ނުކުރާށެވެ. މާބޮޑަށް އެކަމަށް ސަމާލުކަން ދީފިނަމަ، އެކަން ކުރަން ޝައުގުވެރިވުމަކީ ތުއްތު ކުދީންނަށް ވެދާނެ ކަމެކެވެ.\nދަރިފުޅު ގޯސްކަމެއް ކުރުމުން އަޑުލައި، ހަޅޭލަވައި ނުހަދާށެވެ. އޭގެ ބަދަލުގައި ދަރިފުޅަށް ކުރެވުނީ ރަނގަޅު ކަމެއް ނޫންކަން ރީތިކޮށް ވިސްނައިދޭށެވެ. ދަރިފުޅު ގޯސް ކަމެއް ކުރުމުން އެކަމާއި އަޅާނުލާ ދޫކޮށްވެސް ނުލާށެވެ. ދަރިފުޅަށް ކުރެވުނީ ގޯސްކަމެއްކަން ހަނދާންކޮށްދީ، އަބަދުވެސް ހެޔޮ ގޮތް ބުނެދޭން ވާނެއެވެ.\nދަރިން ނަމޫނާއަކަށް ބަލަނީ، އެކުދިންގެ މައިންބަފައިންނެވެ. މައިންބަފައިންނަކީ އަޑުލައި، ހަޅޭލަވާ ބައެއް ކަމުގައި ވެއްޖެނަމަ، ދަރިންނަށް މި ސިފަ ދަސްވުމަކީ އެކަށީގެންވާ ކަމެކެވެ.


ސުންނަތް – DhiSalafiyyah\n29/07/2013 محمد ﷺ ގެ ސިޔަރަތުއައްޝައިޚު އަބޫބަކުރު އިބްރާހީމް ޢަލީ – رحمه الله\nސުންނަތޭ ބުނެވުނު ބަހުގެ މާނައީ މަގު ނުވަތަ ގޮތެވެ. ޝަރީޢަތުގެ އިޞްޠިލާޙުގައި ސުންނަތޭ ބުނެވޭ ބަހުގެ މާނައީ ﷲ ތަޢާލާގެ އިޒުނަފުޅަށް ރަސޫލުﷲ ޞައްލަﷲ ޢަލައިހި ވަސައްލަމަ މިއުންމަތަށް ދައްކަވާފައިވާ ރަނގަޅު ހެޔޮ މަގެވެ. އެމަގު ރަސޫލުﷲ ޞައްލަﷲ ޢަލައިހި ވަސައްލަމަ ދައްކަވާފައިވަނީ އެނަބިއްޔާގެ ބަސްފުޅާއި ޢަމަލު ފުޅުންނާއި އަދި ތަޤްރީރުންނެވެ. ތަޤްރީރޭ މިބުނި ބަހުގެ މާނައީ ރަސޫލުﷲ ޞައްލަﷲ ޢަލައިހި ވަސައްލަމަގެ އަރިހުގައި އަސްޙާބު ބޭކަލުން ކުރެއްވި ކަންކަމުގެ ތެރެއިން އެނަބިއްޔާ މަނާ ނުކުރައްވާ ކަންކަމެވެ. އަދި އެކަންކަމަކީ ދީނުގައި އެންމެ ރަގަޅު ކަންތައް ކަމުގައި އިޤްރާރު ކުރައްވާފައިވާ ކަންކަމެވެ. އެއީ ހުއްދަ ކަންކަމެވެ.\nފަހެ، ރަސޫލުﷲ ޞައްލަﷲ ޢަލައިހި ވަސައްލަމަގެ ސުންނަތަކީ އިސްލާމް ދީނުގެ ދެވަނަ އަޞްލެވެ. އަދި ކީރިތި ޤުރުއާނުގެ ޝަރަޙަވެސް މެއެވެ. ރަސޫލުﷲ ޞައްލަﷲ ޢަލައިހި ވަސައްލަމަގެ ސުންނަތުން ސާބިތުވާ ޙުކުމް ހުރީ ޢާއްމުކޮށް ދެބަޔަކަށެވެ.\n(1) އެއްބަޔަކީ: ފަރުޟު ނުވަތަ ވާޖިބުގެ ދަރަޖައިގައިވާ ޙުކުމެވެ. އެއީ އެކަންކަން ރަސޫލުﷲ ޞައްލަﷲ ޢަލައިހި ވަސައްލަމަ ކުރައްވާ އަދި މީސްތަކުންނަށް އެކަންކަން ކުރުމަށް އަމުރު ކުރައްވާފައިވާ ކަންކަމެވެ. މިސާލަކަށް ނަމާދުގެ ރަކުޢަތްތައް ކަނޑައެޅުއްވުން، އަދި ޒަކާތްދިނުމުގައި ނިޞާބުތައް ބަޔާން ކުރެއްވުން ފަދަ ކަންކަމެވެ. މިބާވަތުގެ ސުންނަތެއް ދޫކޮށްފި މީހާ ކުށްވެރިވެ ފާފަވެރި ވާނެއެވެ.\n(2) އަނެއްބަޔަކީ: ވާޖިބުގެ ޙުކުމުގައި ނުވާ ސުންނަތެވެ. މިބާވަތުގެ ސުންނަތަށް މުސްތަޙައްބު ސުންނަތް ނުވަތަ މުއައްކަދުސުންނަތް، އަދި މިނޫންވެސް ނަންނަން ކިޔާފައި ވެއެވެ. ފަހެ މިބާވަތުގެ ސުންނަތެއް ގެނެސްގެންފި މީހާއަށް ސަވާބާއި ދަރުމަ ހުއްޓެވެ. އެއާއިއެކު މިބާވަތުގެ ސުންނަތެއް ކުރާނެ ކަމުގެ އުއްމީދާއިއެކު ފަހަރެއްގައި ނުކުރެވި ދިޔަ ނަމަވެސް ފާފަވެރި ނުވާނެއެވެ. ނަމަވެސް އަޛާބު ނުލިބޭނެތީ އަމުދުން ޤަސްތުގައި ސުންނަތެއް ދުކުރާނަމަ (فَمَنْ رَغِبَ عَن سُنَّتِي فَلَيْسَ مِنِّي)ގެ ޙަދީޘްގައިވާ ވަޢީދުގެ ތެރެއަށް ވަންނާނެއެވެ. މި ޙަދީޘްގެ މާނައީ: “ތިމަންގެ ނަބިއްޔާގެ ސުންނަތުން މޫނު އަބުރާލައިފި މީހާއީ ތިމަން ނަބިއްޔާގެ ހިދާޔަތުގައިވާ މީހެއް ނޫނެވެ.”\n(1) ސުންނަތޭ ބުނެވުނު ބަހުގެ މާނައަކި ކޮބައި ހެއްޔެވެ؟\n(2) ޝަރީޢަތުގެ އިޞްޠިލާޙުގައި ސުންނަތޭ ބުނެވުނު ބަހުގެ މާނައަކި ކޮބާ؟\n(3) ރަސޫލުﷲ ޞައްލަﷲ ޢަލައިހި ވަސައްލަމަގެ ސުންނަތް ހުރީ ކިތައްބާވަތަކަށް ހެއްޔެވެ؟\n(4) ސުންނަތުން ސާބިތުވާ ޙުކުމް ހުރީ ކިތައް ބާވަތަކަށް ހެއްޔެވެ؟ މިސާލާ އެކު ބަޔާންކުރޭ!


އަފީފުއްދީން ސްކޫލްގެ އިންކްލޫސިވް ސަޕޯޓް ޔުނިޓްގެ މަސައްކަތް ނިމިއްޖެ އަފީފުއްދީން ސްކޫލްގެ އިންކްލޫސިވް ސަޕޯޓް ޔުނިޓްގެ މަސައްކަތް ނިމިއްޖެ\nއަފީފުއްދީން ސްކޫލްގެ އިންކްލޫސިވް ސަޕޯޓް ޔުނިޓްގެ މަސައްކަތް ނިމިއްޖެ\nއަފީފުއްދީން ސްކޫލްގެ އޯލްއިންކްލޫސިވް ސަޕޯޓް ޔުނިޓްގެ މަސައްކަތް ނިމުން / ފޮޓޯ: އެޑިއުކޭޝަން މިނިސްޓްރީ\nއަފީފުއްދީން ސްކޫލްގައި ޤާއިމުކުރާ އިންކްލޫސިވް ސަޕޯޓް ޔުނިޓްގެ މަސައްކަތް ނިމިފައިވާކަމަށް މިނިސްޓްރީ އޮފް އެޑިއުކޭޝަނުން ވިދާޅުވެއްޖެއެވެ.\nއަފީފުއްދީން ސްކޫލްގައި ޤާއިމުކުރާ އިންކްލޫސިވް ސަޕޯޓް ޔުނިޓްގެ މަސައްކަތް އެޑިއުކޭޝަން މިނިސްޓްރީން ފަށާފައިވަނީ 2019 ވަނަ އަހަރުއެވެ.\nއެޑިއުކޭޝަން މިނިސްޓްރީއިން ވިދާޅުވީ މިއީ އިންޑިއާގެ ހިލޭ އެހީގެ ދަށުން ކުރިއަށްގެންދިޔަ މަޝްރޫޢެއްކަމަށެވެ. އަދި މިމަޝްރޫޢުގެ ދަށުން އަފީފުއްދީން ސްކޫލްގެ އިތުރުން ހާފިޒް އަޙްމަދު ސްކޫލްގައިވެސް އިންކްލޫސިވް ޔުނިޓެއް ޤާއިމުކުރުމުގެ މަސައްކަތް ކުރަމުން އަންނަކަމަށް އެޑިއުކޭޝަނުން ވިދާޅުވެއެވެ. އެހެންނަމަވެސް އަދި އެސްކޫލްގެ މަސައްކަތް އެއްކޮށް ނުނިމެއެވެ. މިމަޝްރޫޢޫގެ ދަށުން ހާފިޒް އަޙްމަދު ސްކޫލްގައި ކުރިއަށްދަނީ އެސްކޫލްގައި ކުރިން ޤާއިމުކޮށްފައިވާ ސަޕޯޓް ޔުނިޓުގެ ޖާގަ ބޮޑުކުރުންކަމަށް މިނިސްޓްރީން ވިދާޅުވެއެވެ.\nއިންޑިއާގެ އެހީގެ ދަށުން މިދެސްކޫލްގައި އިންކްލޫސިވް ސަޕޯޓް ޔުނިޓުތައް އިތުރަށް ހަރުދަނާކޮށް ދަރިވަރުންގެ ކުރިއެރުމަށް ބޭނުންވާ އެހެނިހެން އެހީތެރިކަން ފޯރުކޮށްދިނުމާއި ސްކޫލްތަކުގެ އުމްރާނީ ތަރައްޤީގެ އިތުރުބައެއް ކަންކަން ކުރުން ހިމެނެއެވެ. އަދި ހަމައެއާއެކު ސްކޫލްތަކަށް ބޭނުންވާ މުދައްރިސުން ތަމްރީނުކުރުމަށްވެސް ވަނީ ހަމަޖެހިފައެވެ. މީގެ ދަށުން މިދިޔަ 2020 ވަނަ އަހަރު މިސްކޫލްތައް ހިމެނޭ ސަރަޙައްދުގައި ހުރި އިތުރު ސްކޫލްތައްވެސް ހިމެނޭހެން 35 ޓީޗަރަކަށް ކުއިންސްލޭންޑް ޔުނިވަރސިޓީ އޮފް ޓެކްނޮލޮޖީގެ ތަމްރީން ޕްރޮގްރާމެއް ކުރިއަށް ގެންގޮސްފައިވާކަމަށް އެޑިއުކޭޝަން މިނިސްޓްރީއިން ވިދާޅުވެއެވެ. އެޑިއުކޭޝަން މިނިސްޓްރީން ވިދާޅުވީ 2019 ވަނަ އަހަރު ފެށުނު މި ޕްރޮޖެކްޓްގެ މަސައްކަތް މިއަހަރުގެ ޖޫންމަހު އެއްކޮށް ނިންމާލެވޭނެކަމަށެވެ.\nއިންކްލޫސިވް ޔުނިޓުތަކަކީ ރާއްޖޭގެ ހުރިހާ ސަރަޙެއްދެއްގައި ތިބި ކުދިންނަކީވެސް ހަމަހަމަ ފުރުސަތު ލިބޭ ކުދިންކަން ކަށަވަރުކުރުމަށް ކުރަމުން އަންނަ މަސައްކަތުގެ ތެރެއިން ސްކޫލްތަކުގައި ޤާއިމުކުރާ ޔުނިޓުތަކަކެވެ. މީގެ ސަބަބުން ސްކޫލްތަކުގައި ތިބޭ ޚާއްސަ އެހީއަށް ބޭނުންވާ ކުދިންނަށްވެސް އެހެން ކުދިންހެން ލިބިދޭންޖެހޭ ތަޢުލީމުގެ ފުރުސަތުތައް މި ޔުނިޓުތައް މެދުވެރިކޮށް ސެން ޓީޗަރުން ދެއްވަމުން ގެންދަވާނެކަމަށް އެޑިއުކޭޝަން މިނިސްޓްރީން ވިދާޅުވެއެވެ. އެގޮތުން އެފަދަ ކުދިންނަށް ތަޢުލީމް ފޯރުކޮށްދިނުމަށް ބޭނުންވާ ވަޞީލަތްތައް މިސަޕޯޓް ޔުނިޓުތަކުގައި ވަނީ ޤާއިމުކޮށްފައެވެ.\nސްކޫލްތަކަށް ބޭނުންވާ ވަޞީލަތްތައް ހަމަކޮށް ދަރިވަރުންނަށް ފެންވަރު ރަނގަޅު ތަޢުލީމެއް ފޯރުކޮށް ދިނުމަށް އެޑިއުކޭޝަނުން އަންނަނީ މަސައްކަތް ކުރައްވަމުންނެވެ. އަދި ހުރިހާ ކުދިންނަށް ހަމަހަމަ ފުރުސަތު ފަހިކޮށްދީ ކުދިންގެ ތަޢުލީމީ މަރުޙަލާގެ ތެރެއިން ހުރިހާ ކުދިންނަކީވެސް ކާމިޔާބު ކުއްޖަކަށް ހެދުމަކީ އެމިނިސްޓްރީގެ އަމާޒެވެ. އެހެންނަމަވެސް މިހާރު ކުރިމަތިވެފައިވާ ކޯވިޑް-19ގެ ބަލިމަޑުކަމުގެ ސަބަބުން ވޭތުވެދިޔަ އަހަރާއި މިއަހަރު ވެފައިވަނީ ތަޢުލީމީ ނިޒާމަށް ކުރިމަތިވި ގޮންޖެހުންތައް އިތުރުވި ދުވަސްވަރަކަށެވެ.


Pharmacy assistant aku anhenakah jinsee goana kurikamah bunaa massalaeh balanee | Mihaaru\nފާމަސީ އެސިސްޓެންޓަކު އަންހެނަކަށް ޖިންސީ ގޯނާކުރިކަމަށް ބުނާ މައްސަަލައެއް ބަަލަނީ\n"ރޭޕް އާއި ޖިންސީ ގޯނާ އާ ދެކޮޅަށް" މުޒާހަރާ އަށް ވީއޯސީން ތައްޔާރުކޮށްފައިވާ ޕޯސްޓަރެއް -- ފޮޓޯ: ވީއޯސީ\nފުލުހުންގެ މީޑިއާ އޮފިޝަލް މިއަދު ވިދާޅުވީ މާލޭގެ ފާމަސީއަކަށް ދިޔަ އަންހެނަކަށް ޖިންސީ ގޯނާކުރި މައްސަލައެއް ރޭ ހުށަހަޅާފައިވާ ކަމަށާއި އެ މައްސަަލަ ބަލަމުން އަންނަ ކަމަށެވެ. އެކަމަކު އެ މައްސަލައާ ގުޅިގެން މިހާތަނަށް އަދި މީހަކު ހައްޔަރެއް ނުކުރެ އެވެ.\nޖިންސީ ގޯނާއާ ކުރިމަތިވި ކަމަށް ބުނާ އަންހެެން މީހާއާ ހަވާލާދީ ބައެއް މީޑިއާތަކުން ބުނެފައިވާ ގޮތުގައި ބޭސް ފިހާރައިގައި ހުއްޓައި ފާމަސީ އެސިސްޓެންޓް ވަނީ އެ އަންހެން މީހާގެ ޖިންސީ ގުނަވަނެއްގައި އަތްލައިފަ އެވެ. އެ ގޮތަށް ކަންތައް ކުރީ އިންޑިއާ މީހެއް ކަމަށް ވެސް އޭނާއާ ހަވާލާދީ ބުނެފައިވެ އެވެ.\nކުށްކުރުން ފުލުހުން އަންހެނުން ބޭސް ފިހާރަ ޖިންސީ އަނިޔާ ޖިންސީ ގޯނާކުރުން މާލެ އިންޑިއާ ރާއްޖެ-އިންޑިއާ ބިދޭސީން\n7 ކޮމެންޓް, 30 ރިއެކްޝަންސް\nއިންޑިއާމީހުންގެމައްޗަށް ތަހުގީގު ހިންގި ކުށެއްސާބިތުވެ އަދަބުދެވޭހިސާބަކުނޫން ރާއްޖޭގެ މިނިވަންކަން އޮތީ. އެބައެއްގެ ފެންވަރުގެ ކަންކަމާ އުޅުން މީގަ ބުއްދިވެރީ.\nޖެނޑަރ މިނިސްޓަރު މިހާރުން މިހާރަށް އިސްތިއުފާ!!!!\nއަންހެނަކާ ދިމާލަށް ހިނިތުންވެލިޔަސް މިހާރު ވެދާނެ ޖިންސީ ގޯނާ އަށް. ބޮޑު ބިރުވެރިކަމެއްގަ މިހާރު އުޅެން މިޖެހެނި.\nއިންޑިޔާ މީހެއްވެއްޖިއްޔާ ތީ މިހާރު އަންޓަޗަރބަލްސް، ކޮބާ ފްލައިޓެއްތެރޭގައި އަންހެނަކަށް ފުރައްސާރަކުރި އިންޑިޔާ މީހާ؟ މުޒާހަރާ ލީޑުކުރި އިންޑިޔާ މީހުން؟ އައްޑޫގައި ހަދާ އިންޑިޔާގެ މިލިޓަރީ ފެސިލިޓީ، ސޮރީ "ޓްރެއިނިންގ" ފެސިލިޓީން ދިވެހި ބަޔަކު ވާރޭ ހިޔާވެލަން މަޑުކޮށްލިހައިރުން ލަކުޑިބުރިތައް ހިފައިގެން ފަހައިގަތް އެ ގައުމުގެ މީހުންގެ މައްސަލަ؟ އިހަށްދުވަހުވެސް ބީޖޭޕީގެ އިސްމީހަކު ފާޅުގައި އެ ގޮވާލީ ދިވެހިރާއްޖެ ހިފަންޖެހެއޭ! މިކަންކަމަށް ބަލާފައި ޑިސްޕެންސަރީ ތިޔަ ފުރައްސާރަވެސް ދިވެހި ފުލުހުންނަށް ތިޔަ ކަމުގެ ތުހުމަތު ކުރެވުނު މީހާޔާ ސުވާލުކޮށްލާކަށް ވެސް ނުކެރޭނެ!\nޖިންސީ ގޯނާގިނަވީކީނޫން. މިކަމަށް މީހުން ހޭލުންތެރިވެ ރިޕޯޓްކުރާވަރު އިތުރުވީ. ސިއްރުސިއްރުން ތުންތުންމަތިން ދެވެވުންދިޔަ ވާހަކަތައް ރަސްމީކޮށް ހުށައެޅެންފެށީ.\nޢިންޑިއާ މީހެއްތަ؟ އިސާހިތަކު އަނބުރާ ފޮނުވަ ލާނެ\nމިހާރު މިއީ ޖިންސީ ގޯނާގެ ފޯވައްސެއް ހެން ހީވޭ.


Ep.3— Karunaige Therein | Safuhaa\nބުނަން އުޅުނު ޖުމްލަ ކަރުތެރޭ ތާށިވިއެވެ. ވާނީވެސް އެހެން ނޫންހެއްޔެވެ؟ ކުރިމަތީގައި ހުއްޓިލައިގެން ހުރީ ރަށުން އާއްމުކޮށް ދެކެ ނޫޅޭފަދަ ރީތި ފިރިހެންވަންތަ ޒުވާނެކެވެ. އަންހެންކުދިން ފިދާވާހާ ރީތި ހަށިގަނޑެކެވެ. އެތަނަށް އެޅިފައިވާ އަލީގައި އެ އަޅިދެލޮލުގެ ކުލަ ފެންނަލެއް ރީތިކަމުގެ އިންތިހާއެވެ. ކަމީލާ އިނީ ނޭވާލާންވެސް ހަނދާންނެތިފައެވެ.\n"ލޫކަސް....." ކަމީލާގެ ފިނިވެފައިވާ ހިތުގެ ފުންމިނުން އެ ނަން ކިޔާލެވުނެވެ. ނަމަވެސް އެ އަޑު އެހެން މީހަކަށް ނީވޭނެއެވެ. އެންމެ ހައިރާންވަނީ އެ އަޅި ދެލޮލާއިމެދުގައެވެ. މިއީ ހަގީގަތެއް ބާވައެވެ. ނޫނީ ހޭލާ އިނދެ ފެންނަ ހުވަފެނަކަށްވެސް ވެދާނެއެވެ. އަބަދާއަބަދު ޚިޔާލީ ރީތި މީހެއްގެ ތަސްވީރު ހިތުގައި ލާފައިވަނިކޮށް އެ ޚިޔާލީ ތަސްވީރު ފުންމާލައިގެން އޭނަގެ ކުރިމައްޗަށް އައީއެވެ.\n"އަނހަ، ތިހާ ވަރަށް ބަލަންޏާ އަހަރެން ފިރިހެނެއްކަމަކު ލަދުގަންނާނެއްނު....." ލޫކަސް ހަމަޖެހިލާފައި ބުނެލި އެއްޗަކުން ކަމީލާގެ މޫނު ރަތް މަލެއްހާ ރަތްވެއްޖެއެވެ. ބިމުގެ އަޑިޔަށް ވަންނާނެނަމައެވެ. ބޯމައްޗަށް ފުރާޅު ވެއްޓޭނެނަމައެވެ. އެހެންނޫނަސް މި ފިރިހެނާ ހާދަ ފޮންޏެވެ. އޭނަ ބަލާކަން ފާހަގަކުރެވިގެން އަދި ބުނެލި އެއްޗެއް އެހެރީއެވެ.\n"އެހެ... އެހެނެއް ނޫން ސަރ، ދަންނަ މީހެއް ފާޑު ޖެހީ..." ކަމީލާ ރަކިވެގެންގޮސް އިނގިލީގައި ދައިގަތެވެ. ލޫކަސް ބަލާލިގޮތަކުން ކަމީލާ އަމިއްލަ ނަފުސާއިމެދު ވިސްނާލަން މަޖުބޫރުވިއެވެ. އީކާ ބުނެލީ އޭނަ އަގްލީބެޓީއާއި ވައްތަރު ކަމަށެވެ. އޭނަ މިއައީ ހިތުން މިގެއަށް އަންނަ ފޫހި ޓީޗަރު އިތުރަށް ފޫހިކުރުވާށެވެ. މިއޮތް ލިބުނު ލަނޑެކެވެ.\n"ކެމީލިއާ ފެނުނީމަ އަހަންނަށްވެސް އެކަހަލަ ގޮތެއްވި، އައި މީން ޔޫ ލުކް ލައިކް...." ލޫކަސްގެ މުށިކުލައިން ހައިލައިޓްކޮށްފައިވާ އިސްތަށިގަނޑުގައި އަތް ހިންގާލިއެވެ. އޭނަ ވާހަކަދައްކާއިރު އަނގަޔަށް ހަދާލާގޮތަކުންވެސް ދެކޮލަށް އަޑިކޮޅު އެޅޭކަން ކަމީލާއަށް ފާހަގަވިއެވެ. ކަމީލާގެ ހިތް ނަށާލިއެވެ. އޭނައާއި ލޫކަސްގެ އެއްގޮތް ސިފައެއް ވާތީ ފޮނިވެލިއެވެ. އިސްތަށިގަނޑު ކުޑަކޮށް ކޮށާލާފައިވާއިރު މާތްގޮތެއް މޫނުމަތީގައި ހުއްޓެވެ. ކަޅުކުލައިގެ އަތްދިގު ގަމީހާއި ހާދަ ގުޅެއެވެ.\n"ލައިކް...." ކަމީލާ ދެލޯ ބޮޑުވިއެވެ. އޭރުވެސް އޭނަގެ ހިތް ހީވަނީ އޮބިނޯވެގެން ފުންމާލަން އުޅޭހެނެވެ. އަތްފައި ގަނޑުފެންކޮޅެއްފަދައެވެ. ދުވަހަކު ނުވާފަދަ ގޮތްތަކެއް ވަނީއެވެ. ހިތް ތެޅެނީއެވެ. ފިނިވަނީއެވެ. ނޭވާވެސް ނުލެވެނީއެވެ. ދޫހެދުމެއް ލައިގެން ހުރިއިރުވެސް ހެދުން ގަޔަށް ބާރުވާހެން ހީވަނީއެވެ.\n"ލައިކް އެ ކާޓޫން މޭ ބީ...." ލޫކަސް ކުޑަކޮށް ލާނެތް ހިނިތުންވުމަކަށްފަހު ކުއްލިއަކަށް ސީރިޔަސްކަމެއް މޫނުމައްޗަށް ގެނައެވެ. އޭރު ކަމީލާގެ ހިތް ބިއްލޫރިކޮޅެއްފަދައިން އެތިކޮޅުތަކަށް ބުރައިގެން ދިޔަކަމެއް ލޫކަސްއަކަށް ނޭގުނެވެ. ގަސްތުގައި އެބުނެލި ޖުމްލައިން އޭނަ ކަމީލާގެ ހިތް ހަލާކުކޮށްލައިފިއެވެ. ލޫކަސް ފެނުމުން ކަމީލާގެ ހިތް އެކީ ދީވާނާވި ސިކުންތުކޮޅަކަށްފަހު އެހާ ހަލުވިކޮށް ލޫކަސް އެ ހިތް އަތުތެރޭގައި ލާ ޗިސްކޮށްލައިފިއެވެ.\n"ފޮނި ފޮނި ފިރިހެނާ...." ކަމީލާގެ ހިތް ރޮއިގަތެވެ.\n"އަޑުއެހިން އެންމެ ދެ މާކްސް ލިބުނުވާހަކަ، ރިކޯޑެއް ބިންދާލަންތަ އުޅުނީ؟ ބުނެބަލަ، ތްރީ އިން ޓު ތްރީ ކިހާވަރެއްތަ؟ " ލޫކަސް އިށީނދެލާފައި ފޮތް ހުޅުވާލިއެވެ. ކަމީލާ އުޅުނީ ކަލްކިއުލޭޓަރ ނަގާށެވެ. ކަމީލާއަށްވުރެ ލޫކަސް މާ ހުޝިޔާރެވެ. ކަމީލާއަށްވުރެ ކުރިން ލޫކަސް ކަލްކިއުލޭޓަރގައި ހިފާލިއިރު ކަމީލާއަށް އެ ފިރިހެންވަންތަ އަތުގައި ހިފާލެވުނީ ނޭގުމުގެ ތެރޭގައެވެ. އެ ކުޑަ ބީހިލުމާއިއެކު ކަމީލާ އަތްދަމައިގަތްގޮތުން ހީވީ ބިޗުލެއް ކަށިޖެހިހެނެވެ. ފަޅި ސިކުންތުކޮޅުގެ ބީހިލިމުން ކަމީލާގެ ގައިގާ ދުވެލި ކަރަންޓުގެ ރާޅުގެ ސަބަބުން ކަމީލާއިނީ ބިރުގެންފައެވެ. މިއީ ކާކު ހެއްޔެވެ؟ މިހާ މޮޅަށް ޖާދޫ ހަދާ ފިރިހެނުން އުޅޭހެއްޔެވެ؟\n"ނޫނޭ، ބައެއްފަހަރު މައިންޑް ބޭނުންކުރަންވެސް ޖެހޭނެ، ކަލްކިއުލޭޓަރ ބޭނުންކޮށްގެނެއް ނޫން އަހަރެން ކިޔަވާދޭނީކީ، ޖަވާބު ބުނޭ....." ލޫކަސްގެ އަޅި ދެލޮލުގައި ނަށަނަށާހުރީ ލާނެތް ވިދުވަރެކެވެ.\n"ޓެން....." ކަމީލާ ބުނެލިއެވެ.\n"ތްރީ ޕްލަސް ތްރީ؟ " ލޫކަސް އެއް ބުމަ އަރުވާލިއެވެ.\n"ނައިން..." ކަމީލާ ތުންތަޅުވާލިއެވެ.\n"ގުޑް...." ލޫކަސް ހީކުރީ ކަމީލާ ގަސްތުގައި ޖެއްސުމަށް ނުބައިކޮށް ޖަވާބުދިނީ ކަމަށެވެ. އޭނަގެ ލޮލުގެ ރީތިކަމުގެ އަސަރުގައި ޖެހިގެން ކަމީލާގެ ސިކުނޑީގައި އެވަރުގެ ހިސާބު އަކުރެއް ހަދާލާނެ ބާރު ނެތުނީކަމެއް ލޫކަސްއަކަށް ނޭގުނެވެ. އެހެންނޫނަސް ލޫކަސް އަކީ ޓީޗަރެއް ނޫނެވެ. އޭނަ މިގެއަށް އައީ އެކުވެރިޔާއަށް ވަގުތެއް ނެތިގެން އެހީއެއް ވެދޭން އެދުމުންނެވެ. ކަމީލާގެ ބައްޕައާއި އައުޒަމްގެ ބައްޕަ ފުދޭވަރަކަށް ރައްޓެހިވާނެއެވެ. ކަމީލާ ހިސާބުން ފާސްނުވެގެން ޓިއުޝަންދޭން އާދޭސްކުރަން ފެށުމުން ބައްޕަ އައުޒަމްއާއި ވާހަކަދެއްކީއެވެ. އަވްސަމްއަކީ ލޫކަސްގެ ކޮލެޖްގެ އެކުވެރިއެކެވެ. ލޫކަސްގެ ހަޔާތުގެ ބޮޑުބައި ރާއްޖެއިން ބޭރުގައި އުޅެފައިވާތީ މާލެއަށް އައުމަށްފަހު ލޫކަސް ހުރީ ރާއްޖެތެރެއަށް އަންނަހިތްވެފައެވެ. އައުޒަމްގެ މަތިން ހަނދާންވެ އޭނަގެ ފޯނަށް ގުޅައިގެން މިރަށަށް އައީ ދުވަސްކޮޅެއްވާންދެން އައުޒަމްއާއި އެކުގައި މަޖާކޮށްލުމަށެވެ. ލޫކަސްއަކީ ކުޑައިރުއްސުރެން ހިސާބަށް އާދަޔާ ޚިލާފު މޮޅުކުއްޖެކެވެ. ޓީޗަރަކަށް ނުވިޔަސް ކުދިންނަށް ބުނެދިނުމަކީ ލޫކަސްއަށް އުދަގޫ ކަމަކަށްނުވާނެއެވެ. އެހެންނޫނަސް އައުޒަމް ބުނިގޮތުން ކަމީލާއަކީ ރީތިކަން ހުސްކުރި އަންހެންކުއްޖެކެވެ.\n"މިރޭ އަހަރެން މި ދޭ ޓޭބަލް ދަސްކުރަން ޖެހޭނެ....." ލޫކަސް ތަންކޮޅެއް ހަރުކަށިވެލިއެވެ.\n"ލައްބަ ސަރ......." ކަމީލާ އިނީ އެ ރީތި ދެލޮލުން ބެލުމުން ވާގޮތް ގޮތާއިމެދު ހައިރާންވެފައެވެ.\nއެވަގުތު މާހާވެސް ނުކުމެ ސިޓިންރޫމްގެ އެއްފަރާތުގައި ހުރި ސޯފާއެއްގައި އިށީދެއްޖެއެވެ. ކަމީލާއަށް ކުޑަކޮށް ކަޅިއަޅާލެވުނެވެ. މާހާ ހީވަނީ ހަށިފާރަވެރިއެއްހެނެވެ. އޭނައާއި ލޫކަސްގެ ދޭތެރެއަށް މާހާ ވަނީ ކީއްކުރަން ހެއްޔެވެ؟ މާހާ އުޅޭގޮތުން ހީވަނީ ފިރިހެނުން ފެންނަ ހިސާބަށް ދާން ލަދުން އުޅޭހެންނެވެ. އެހެނެއްނުވިއެވެ. ނޫނީ ލޫކަސް ރީތިކަމުން މާހާއަށްވެސް އަސަރުކުރީއެވެ. ލޫކަސްވެސް އެހެން މީހަކު އައުމުން ތަންކޮޅެއް ސީރިޔަސްވެ ފިލާވަޅު ބުނެދޭންފެށިއެވެ. ގަޑިއެއްވީއިރުވެސް މާހާ ގާވެފައިވާ ބުދެއްހެން އިންތާ އިނެވެ. ކަމީލާ ވައްކަޅިން ބަލާލިއިރު މާހާގެ އަތުގައި ފޮތެއް އޮތެވެ.\n"ފޭކް އަންހެންކުއްޖެއް، އެންމެ އަކުރެއްވެސް ކިޔަނީއެއް ނޫން، ދެން ލޫކަސް ހިތަށް އަރާނީ ކީކޭތަ؟ ދޮންބެ ގާތު ކުޓުވަންވެގެން މާހާ އަހަރެންގެ ކުށެއް ފެނޭތޯ ބަލަނީކަން ނޭގޭ، އަޅެ ހާދަ ގޯހޭ، ހިތަށް ނާރާ މާހާ އަކީ މިކަހަލަ އަންހެންކުއްޖެކޭ، އަހަރެންވެސް ބަލާނަން، އެކަމަކު މަ އެއްޗެކޭ ނުވެސް ކިޔާނަން......." ކަމީލާ މޫނުމަތި ރީތިކޮށްލިއެވެ.\nލޫކަސް ބުނެދިނީ ނިކަން މަޑުމައިތިރިކޮށެވެ. އެ އަޑުގެ ރީތިކަމުން މިވީހާތަނަށް ކަންފަތަށް އިވުނު އެންމެ ރީތި އަޑުކަމާއިމެދު ކަމީލާ ޝައްކެއް ނުކުރެއެވެ. ލޫކަސްގެ އަޑު އުމުރަށްވެސް އަހަން އިނދެވިދާނެއެވެ. އެ ރީތި އަޅި ދެލޮލުގެ ތެރެއަށް ގެނބިގެންދާންވެސް ހިތް އެދުނެވެ. ކަމީލާއަށް ލޫކަސް ބުނެދިން އެއްޗެއް ނޭގުނަސް އެއަޑުގެ ރީތިކަމަށް ފިދާވެފައި ފާޑަކަށް ބަލަން އިނެވެ. ލޫކަސް އެންމެފަހުން ދާންވެގެން ތެދުވެފައި ޓޭބަލް ދީފައި މާދަން ރެއަށް ދަސްކުރަން އެދުނެވެ. އޭރުވެސް ހީލުމެއް ނެތިއެވެ. ދުނިޔޭގައިވާ އެންމެ ސީރިޔަސް ޒުވާނާފަދައެވެ.\n"މާ ޕްރޮފެޝަނަލް ވެފައި ތިހިރީ މާހާ އިނީމަކަން އަހަންނަށް އެނގޭ، ހީލިއްޔާ ކީއްތަވާނީ...." ކަމީލާ އެދެލޮލަށް ބަލަން ހުރެ ހިތާހިތުން ކިޔާލިއެވެ.\n"ގުޑްނައިޓް..." ލޫކަސް ދާން ތެދުވެއްޖެއެވެ.\nކަމީލާ އިނީ ހިލަބުދެއްހެން ހަރަކާތެއްނެތިފައެވެ. ލޫކަސް ދޮރުލައްޕާލުމުން ކަމީލާ މާހާއާއި އަނގައިން ނުބުނެ އަވަހަށް ކޮޓަރިއަށްވަން އިރު އީކާ އޮތީ ނިދާލާފައެވެ. ކަމީލާ ފުރަތަމަވެސް ލޯގަނޑު ކާރީގައި ހުއްޓިހުރެ އަމިއްލަ ސޫރައަށް ބަލާލާފައި ހަޅޭއްލަވައިގަތީ ތޫލިކޮށެވެ. މެދުކެނޑުމެއްނެތި ކަމީލާ ހަޅޭއްލަވާއަޑަށް އީކާވެސް ފުންމައިގެން ތެދުވެ ދެލޯބޮޑުކޮށްގެން ހޯދަންފެށިއެވެ. މާހާ ދުވަމުން އައިސްވަނީ ކިހިނެއްހެއްޔޭ އަހާލިއެވެ.\n"ކު....ކުރަފި....." ކަމީލާ ހިތަށް އެރި އެއްޗެއްގެ ނަން ކިޔާލިއެވެ.\n"ވެއަރ..." މާހާވެސް ބިރުން ވަށައިގެން ހޯދަންފެށިއެވެ. ތިން އަންހެންކުދިން ތިބި ގެއެއްގައި ކުރަތްޕެއް ފެނުނަސް "މޮންސްޓަރ" އެއްހާ ވަރުވާނެއެވެ. އެތަނުގައި ތިބި ތިންކުދިންވެސް ކުރަފިދެކެ ބިރުގަނެއެވެ. ކުރަތްޕެއް މަރާލަން ކެރޭނެ ކުއްޖެއް ހުރީއެއްނޫނެވެ. މާހާވެސް ގެއިން ކުރަތްޕެއް ފެނިލިޔަސް އޭތި މަރާނުލަނީސް އެރެއަކު ނުނިދާނެއެވެ. އީކާވެސް އެހާ ފަކުރުގަނެއެވެ.\n"ނޭގޭ، އެނދު ތަންދޮށަށްވަނީ...." ކަމީލާގެ އެ ޖުމްލައިން އީކާވެސް އެނދުން ފުންމާލަން މަޖުބޫރުކުރިއެވެ.\n"އީކް ނިދާނީ ދޮންބެ ރޫމްގައި..." އީކާ ހުރީ ލޯ ކުޑަކޮށްލައިގެންނެވެ. ލޮލުގެ ފެނުން ސަކަރާތްކަމުން އީކާ ގިނަފަހަރު ހުންނަނީ ލޮލަށް ގޮތެއް ހަދާލައިގެންނެވެ. އީކާގެ ޖެނެޓިކް ކޮންޑިޝަންގެ ސަބަބުން އެންމެ އުދަގޫވާ އެއް މައްސަލައަކީ ރަގަޅަށް ނުފެނުމެވެ.\n"ހޫމް އީކް ދޭ....." ކަމީލާ ބުނެލިއެވެ.\nއީކާ ބާލީހުގައި ބައްދާލައިގެން ހުރެ މާހާއަށް ބަލާލީ ރުހުން ހޯދާފަދަ ނަޒަރަކުންނެވެ. މާހާގެ ހުއްދަނެތި އެ ކޮޓަރިއަށް ވަންނާކަށް އީކާއަށް ނުކެރޭނެއޭ އެ ދެލޯ ބުނާކަހަލައެވެ. އެކަން ވިސްނިފައި މާހާ އީކާގެ އަތުގައި ހިފާލަމުން ކަމީލާގެ ގާތުގައިވެސް އަންނާން އެދުނެވެ.\n"އަހަންނަކީ ދެން ކުޑަކުއްޖެއްތަ؟ ކުރަފިދެކެ ބިރުގަނޭ އެކަމަކު ދެން މިކޮޓަރީގައި އުޅުނަސް ކުރަފި ކާލާނީއެއް ނޫން، އީކް ގޮވައިގެން މާހާ ދޭބަލަ...." ކަމީލާ އެނދުގައި އިށީދެ ބާލީސް މޭގައި ޖައްސާ ބާރުކޮށްލިއެވެ. އަދިވެސް އޭނަގެ ހިތުގެ ތެޅުން މުޅިން ހަމަޔަކަށް ނޭޅެއެވެ. އެ ރީތި ރީތި ލޫކަސް އޭނަގެ ހިތުގެ ހަމަޖެހުން ނަގާލައިފިއެވެ. ފިނި ރެއަކަށްވީމަ އޭނަ ހުރީ ޓިއުޝަން ނިމިގެން އަންނަގޮތަށް ހިތް ފުރެންދެން ނިދާލާށެވެ. ނަމަވެސް މިހާރު ލޮލުގައި ނިދީގެ އަސަރެއް ނެތެވެ. އެލޮލުގައިވަނީ އެކަނި ލޫކަސްގެ ތަސްވީރެވެ. އަތް ދޮންނަހިތެއްވެސް ނުވިއެވެ. މާހާމެން ނުކުމެގެން ދިޔުމުން އެނދުގައި އިށީންގޮތަށް އަތުގައި ފިރުމާލެވުނީ ކުޑަކޮށް ހިނިއައިސްފައި އިނދެއެވެ. އެކްސިޑެންޓަކުންވެސް އެ އަތުގައި ޖެހުމުގެ ނަސީބު ލިބިއްޖެއެވެ. ކަމީލާ ހެދުމުގައި ވަސްގަނެލިއެވެ. ރަގަޅަށްވެސް ކޮންމެވެސް ވަރަކަށް އެ ހެދުމުގައި ލޫކަސް ޖަހައިގެން ހުރި ސެންޓްގެ ވަސް ހަރުލާފައި އެބަހުއްޓެވެ.\n"ހީޒް ރިއަލީ ގޯޖަސް، އެއޮތް ރީތި ދެލޯ، ދުވަހަކު ކޮޅެއްގައިވެސް އެހާ ރީތި ދެލޯ ފެންނާނެކަމެއް ނޭގޭ، އަހަރެންގެ ހިތް މޮޔަވެއްޖެ، އެއީ އަހަރެން އަބަދު ހޯދަމުން އަންނަ މަގޭ ޕްރިންސް، ނަސީބު ރަގަޅުކަމުން އަހަންނަށް ޓިއުޝަން ދޭން އަންނަން ފެށީ، އަހަރެންހާ ލަކީ އަންހެންކުއްޖެއް މި ދުނިޔޭގައި ވާނެތަ؟ " ކަމީލާ ގެ ތުންފަތުން ހިނިތުންވުން ފިލައިގެނެއް ނުދިޔައެވެ. އެއޮތްގޮތަށް އެނދުގެ ބާލީސްތަކުގެ ތެރެއަށް ތިރިވިގޮތަށް ދެލޯ މަރާލުމުން އެސްފިޔަތަކުގެ ތެރެއިންވެސް ފެނުނީ ލޫކަސްއެވެ. ކަންފަތަށް އިވެނީ ލޫކަސް ދައްކާ ވާހަކައެވެ. ގުގުމައިގެން ދާފަދަ ގޮތަކަށެވެ. ތަކުރާރުކޮށް ލޫކަސް އޭނަގެ ކަންފަތަށް މާމުއި ވިރުވާއަޅަމުންދަނީއެވެ.\nކަމީލާ ރޫބީ އާއި ޚުޝީގާތުގައި އެ ވާހަކަދައްކަން އުޅުނެވެ. ނަމަވެސް ޚިޔާލު ބަދަލުވިއެވެ. ރޫބީމެން އެގެއަށް އައިސް ލޫކަސް އާއި ބައްދަލުކުރަން އުޅެގެންފާނެއެވެ. އެހެން އެއްވެސް އަންހެންކުއްޖަކު ލޫކަސްއާއި ދިމާލަށް ބަލާލުމަކީވެސް ހިތަށް ކުޅަދާނަވާނެކަމެއް ނޫނެވެ. ލޫކަސް އަކީ އެކަނި އޭނަގެ މީހެކެވެ. އެކަނި އޭނަގެއެވެ.\nއެރޭ ކަމީލާގެ ލޮލަށް ނިންޖެއް ނައެވެ. ލޫކަސްގެ ހަނދާންތަކުގެ ތެރެއަށް ގެނބިފައި އޮވެ ދޭތެރެއަކުން މަންމަގެ ހަދާންވެސް ކަމީލާ ކުރިއެވެ. މަންމަ ނިޔާވުމަށްފަހު މިގޮތަށް ހިތަށް އުފާވެރިކަމެއް ލިބުނީ އަލަށެވެ. މިވީހާތަނަށް މީހަކު ދައްކާ ވާހަކައަކުން އަދި ނަސޭހަތަކުންވެސް މަންމަގެ ހަނދާންތައް ހިތަކުން ނުފިލައެވެ. އެކަނިވެލާއިރަށް އޭނަ ރޮއެވެ. ކޮންމެ ރެއަކު އެނދަށް އަރާއޮވެ އެކަނިވީމަ ބާލީހުގައި މޫނު ފޮރުވާލައިގެން އޮވެ ކަމީލާ ކަރުނަ އޮއްސިއެވެ. މިރޭވެސް އެންމެފަހުން ލޫކަސްގެ ހަނދާންތަކުގެ ތެރެއިން މަންމަގެ މޫނު ފެނިލިއެވެ.\n"މަންމާ، ލޫކަސްއަކީ މަންމައަށްވެސް ކަމުދާނެ ކުއްޖެއްކަމަށް ފެނޭ، މަންމަގެ ރުހުން މިއަދު ހޯދޭނެގޮތެއް ނެތް، ނަމަވެސް އަހަންނަށް އެނގޭ މަންމަ އަހަރެންދެކެ ލޯބިވާވަރު، އަހަރެން އުފަލުގައި ހުންނަން މަންމަ އެދޭނެ މިންވަރު، މަންމަގެ ބްލެސިން ނޫން އެއްޗެއް ބޭނުމެއްނޫން، މަންމާ އަބަދު އަހަންނާއިއެކު ވައްޗޭ....." ކަމީލާ ހިތާހިތުން މަންމައާއި ވާހަކަދެއްކިއެވެ.\nކަމީލާ އެންމެފަހުން ލޫކަސް ދިން ކަރުދާސްކޮޅަށް ބަލާލިއެވެ. އެކަރުދާސްގަނޑުގައި ބޮސްދިނެވެ.\n"ލޫކަސްވެސް ދެން އަހަރެންގެ ހިތަށް ގޮތްގޮތް ހަދަނީ ކީއްވެތަ؟ ލޫކަސްގެ ސަބަބުން މެތްސް ދެކެ ލޯބިވެވިއްޖެ، އެކަމަކު އަހަންނަށް ދަސްކުރާނެ ގޮތެއް ބުނެދީބަލަ، ސިހުރެއް ހަދައިފީމެއްނު، ލޫކަސް ރުއްސަން ބޭނުން، އެކަމަކު އިތުރު އެއްޗެއް ދަސްކުރާނީ ކިހިނެއްތަ؟ ހިތުގައި ލޫކަސް ނޫން އެހެން އެއްޗެއް ނުވޭ، އަހަންނަށް ނޭގޭ މިވާގޮތެއް ބުނެދޭން، ލޫކަސް މާ ރީތިވީމަކަން ނޭގޭ އަހަރެން ގުރުބާން މިވީ، ހިތްތައް ހަމަ ގުރުބާން ވާވަރުވޭ، ހާދަހާ ވާ ރީއްޗޭ، ހާދަހާ ސްމާޓޭ......." ކަމީލާ ދަތްދޮޅީގައި އަތް ވިއްދާލައިގެން ހުވަފެނީގޮތަކަށް ދުރަށް ބަލަން އެތައް އިރެއް ވާންދެން އިނެވެ. އެންމެފަހުން ލޫކަސް ބުނިކަމަށްޓަކާ އޭނަދިން ޓޭބަލް ދަސްކުރަންފެށިއެވެ. މާދަމާ ރޭ އަވަހަށް ވާނެނަމައެވެ. ކޮންމެ ރެއަކުވެސް އިންތިޒާރުކުރެވޭނީ ދެން ޓިއުޝަން ގަޑިއަށެވެ.\nއެރެއިން ފެށިގެން ކަމީލާ ޓިއުޝަނަށް ގަޑިއަށް ދާންފެށިއެވެ. ފުރަތަމަ ރޭ އިރްފާން ގޭގައި ނެތަސް އެހެން ކޮންމެ ރެއަކު ލޫކަސް އަންނަންވާ ގަޑިއަށް ބޭރުގައި އިންނާން ފެށުމުން ކަމީލާ މާޔޫސްވިއެވެ. މާހާވެސް ދޭތެރެއަކުން ކޮޓަރި ހުރަސްކޮށްލާނެއެވެ. ބައްޕަ ދޭތެރެއަކުން ލޫކަސްއަށް ގޮވާލާފައި ކޮންމެވެސް ބޭކާރު ވާހަކައެއްވެސް ދައްކާލަފާނެއެވެ. ލޫކަސް ވަރަށް ޕްރޮފެޝަނަލް މީހެކެވެ. ކޮންމެ ރެއަކު އަންނަނީ ފެންވަރާ ސްމާޓްވެލައިގެންނެވެ. މުޅިތަނުގައި ހިފާލަނީ ރޫހުތައް ދިރުވާފަދަ މީރުވަހެކެވެ. ވާހަކަދެއްކުމުގައި ހުންނަނީ އެހާ މަޑުމައިތިރި ގޮތެކެވެ. އިރްފާންގެ ހިތްވެސް އަތުލައިފިއެވެ. ލޫކަސްއަކީ މާލެއަށް ނިސްބަތްވާ ރަގަޅު އާއިލާއެއްގެ ޒުވާނެއްކަމަށް އޭނަގެ އެކުވެރިޔާ ބުނެދިން ފަހުން އިރްފާންގެ ހިތުގައި ކަންތައްގަނޑެއް ރާވާލައިފިއެވެ. ލޫކަސްއާއި ވާހަކަދައްކާލެއް ގިނަވާންފެށިއެވެ. އެކަމަކުން ކަމީލާ އިންނަނީ ބޮލަށް އުދަގޫވާވަރުވެފައެވެ.\nމިރޭ އިރްފާން ނަމާދަށް ދިޔަގޮތަށް ޚަބަރެއްނުވިއެވެ. މާހާވެސް ދިޔައީ އޭނަގެ ގެއަށެވެ. ގެ ކާރިކަމުން ދެމިނިޓުން ހިނގާލާފައި ދެވެއެވެ. މާހާ ހީކުރީ އިރްފާން ކޮންމެ ރެއަކު އެގަޑީގައި ގޭގައި މަޑުކުރާގޮތަށް އިންނާނެ ކަމަށެވެ. މިފަހުން މާހާ ހުންނަނީ އިރްފާންގެ އަމަލު ހުންނަގޮތުން ބިރުގެންފައެވެ. އޭނަ ބަދިގޭގައި އުޅޭއިރު އޭނަ ކުރާ މަސައްކަތަށް ބަލަން ހުރެ ތައުރީފުކުރާލެއް ގިނަވެއްޖެއެވެ. އޭނަ ލައްވާ ކަންތަކު ބުނުން އެހާ ގިނައެވެ. ކުރީރޭވެސް ބުނީ ފައިގާ ރިއްސާތީ މޫވް ލައި ދޭށެވެ. ނަސީބަކުން އެވަގުތު އިރްފާންގެ އެކުވެރިއަކު އައުމުން މާހާއަށް އެކަންނުކޮށް ފަރުޖެހުނެވެ.\nއެކަނިވުމުން މިރޭ ލޫކަސްގެ މިޒާޖުވެސް ބަދަލުވެ ރުންކުރުވެފައިވާހެން ހީވިއެވެ. އެންމެ ފަހަރަކު ބުނެދީފައި ކަމީލާއަށް ނޭގުނީމަ ރުޅިގަދަވެގެން މޭޒުމަތީގައި އަތުން ޖެހިއެވެ. ކަމީލާ ސިއްސައިގެންގޮސްފައި މޭގައި އަތްއަޅާފައި ބިރުވެރިގޮތަކަށް ބަލަން ފެށުމުން ލޫކަސް ހިނިއައެވެ.\n"ސޮރީ، ޕާސަނަލް ކަމަކާއި ނައްޓާފައި ހުރީމަ ކެމީލިއާއަށްވެސް ރުޅި ބޭލުނީ....." ލޫކަސްގެ ކޯތާފަތުން ފާޅުވި އަޑިކޮޅަށް ކަމީލާ ބަލަން އިނީ ކަޅިޖަހާނުލައެވެ.\n"ޕާސަނަލް؟ ލައިކް ވައިފް...." ކަމީލާ އިތުރަށް ސިހުނެވެ.\n"ވެދާނެ...." ލޫކަސް ފަރުވާތެރިކަމާއި އެކު ކަމީލާގެ މޫނަށް ބަލާލިއެވެ. ކަމީލާއަށް އެވަގުތު ވީގޮތެއްވެސް ނޭގުނެވެ. ލޫކަސްފަދަ ރީތި ހިތްކިޔާ ބައިވެރިޔަކަށްޓަކާ އޭނަ އެދި އެދި ހުއްޓާ ލިބިފައި ގެއްލުނީއެވެ. މިދުވަސްކޮޅު އޭނަ ނުނިދާ ރެއާއި ދުވާލު ހަތަރުދަމު ލޫކަސްއާއިމެދު ޚިޔާލުކުރެވުނީ ކިހާވަރަކަށް ކަން އެނގޭނެނަމައެވެ. އޭނަ ހާދަ ފޮނި އުއްމީދުތަކެއްކުރިއެވެ. ނަމަވެސް ލޫކަސްއަށް އެކަމެއް ރޭކާނުލައެވެ. އޭނަގެ ހިތް ލޫކަސްއަށް އެދޭވަރެއް ނޭގެއެވެ. ކަމީލާ އިރުކޮޅަކަށް ހަމައިން ނެއްޓިއެވެ. ވިސްނުމަކާއި ނުލައި ފައިކުރުކޮށްލާފައި މޭޒުދަށުން ލޫކަސްގެ ފަޔަށް އެތިފަހަރެއް ވީއްލާލައިފިއެވެ. ލޫކަސް ކުއްލިއަކަށް ތެދުވެ މޭޒުގައި އަތް ވިއްދާލިގޮތުން ކަމީލާގެ ރުޅިވެރިކަން އިންތިހާ ބިރުވެރިކަމަށް ބަދަލުވިއެވެ. އޭނައަށް ކުރެވުނު ކުށް ރޭކާލީ އަދި ކިރިޔާއެވެ. އޭނަގެ އަޚުލާގުގެ ކަންފުޅެއްވެސް ނެތެވެ. ތިމާގެ މުދައްރިސްގައިގާ އެގޮތަށް ޖަހަން ވެދާނެހެއްޔެވެ؟ އެވެސް ފައިންނެވެ.\n"ސޮ.. ސޮރީ....ފައި ދަމާލީމަ....." ކަމީލާ އަޅައަޅައިގެންފައި މާފަށް އެދުނެވެ.\n"ކެމީލިއާގެ ތި ޗައިލްޑިޝް ބިހޭވިއަރ އަހަރެން ޓޮލެރޭޓް ކުރަންވީ ކިހާ ދުވަހެއްވާންދެންތަ؟ ޓެލް މީ، ބޭނުން ނުވަނީތަ އަހަރެން ކިޔަވާދޭން އަންނަން، ބުނެބަލަ، އޭރުން އަހަރެން ނާންނާނަން....." ލޫކަސްގެ އަޑު އެއްވަރަކަށް ހިފަހައްޓާލައިގެން ހުރިއިރު ކަމީލާ ބިރުގަންނަވަންވެގެން އޭނަ ސަމާސާކުރަނީ ބާވައޭވެސް ކަމީލާގެ ހިތަށް އެރިއެވެ. ލޫކަސްގެ ދެލޮލުގެ ތެރެއަށް ފީނައިގެންވެސް އެ ސިކުނޑީގައިވާ އެއްޗެއް ކިޔައިގަންނާކަށް ނޭގުނެވެ. ހިމޭންކަމުގެ ހިދުކޮޅެއް ވޭތުވެގެން ދިޔައެވެ.\n"ޕަނިޝް މީ...." ކަމީލާއަށް ދެންވެސް ބުނެވުނީ ދެމާނަ ހުރި ޖުމްލައެކެވެ.\n"ވަޓް...." ލޫކަސް ކޮޅަށް ތެދުވެ ހަށަން ބަދެލިއެވެ. މިރޭ އޭނަ ހުރީ އެހާ ރަސްމީކޮށެއް ނޫނެވެ. ކަޅުފެހިކުލައިގެ ޓީޝާޓަކާއި ޖިންސެއްލައިގެން ހުރިއިރު ކޮންފަދަ ރީތިކަމެއް ހެއްޔެވެ؟ ކަމީލާގެ ހިތް ހާސްފަހަރު ތައުރީފުކުރިއެވެ. ރީތި ފިރިހެނެކެވެ. އެކަމަކު ހާދަ ފޮންޏެވެ. ފޮނިކަމުގެ އިންތިހާއެވެ.\n"ސަރ ކޮންމެ އަދަބެއް ދިނަސް ހެވޭ، ވަރަށް ބޮޑަށް ސޮރީ.... އެގޮތަށް އަޅުގަނޑު ކަންތައްކޮށްގެން ނުވާނެ، އައިމް ސޯ ސޮރީ، ޑެވިލް ބޮލަށް އެރުނީ......" ކަމީލާ ހީވީ ރޮއިގެންފާނެހެންނެވެ.\n"ތިވަރު ނުވިޔަސް އޯކޭ...." ލޫކަސް އަށް މީހެއްގެ ފިޔަވަޅުގެ އަޑު އިވުނުހެން ހީވެފައި އެނބުރި ބަލާލައިފިއެވެ.\n"ސަރ ފޯނު ނަމްބަރު ލިބިދާނެތަ؟ " ކަމީލާ އާދޭހުގެ ރާގަކަށް ބުނެލިއެވެ.\n"ކީއްކުރަންތަ؟ " ލޫކަސް ކޮށްލީ ސުވާލެކެވެ.


India Ga Bridge Eh Vetti9Meehaku Maruvehje - Vaguthu\n1 މަސް ކުރިން ( ޖުލައި 26, 2021 )\nއިންޑިއާގެ ހިމާޗަލް ޕްރަދޭޝްގެ ކިނާއުރް ޑިސްޓްރިކްޓުގައި ބްރިޖެއް ވެއްޓި ހިނގި ހާދިސާގައި ނުވަ މީހަކު މަރުވެއްޖެއެވެ.\nމީޑިއާ ރިޕޯޓްތައް ބުނާގޮތުގައި،މި ހާދިސާ ހިނގާފައި ވަނީ، ބިންގަނޑު ކަނޑައިގެން ދިއުމުގެ ސަބަބުން އުސް ފަރުބަދައެއްގެ މަތިން ބޮޑެތި ހިލަތަކެއް ފުރޮޅެމުން ތިރިއަށް އައުމުގެ ތެރެއިން ބްރިޖް ހަލާކުވެގެންނެވެ. މި ހާދިސާގެ ތެރެއިން ނުވަ މީހަކު މަރުވެ ތިން މީހަކަށް އަނިޔާވެފައިވާ ކަމަށް ރިޕޯޓްތައް ބުނެއެވެ.\nކިނާއު ޑިސްޓްރިކްޓުގެ ފުލުހުން ހާމަކޮށްފައިވާ ގޮތުން މި ހާދިސާގައި މަރުވި ނުވަ މީހުންނަކީ އެ ސަރަހައްދުން އުޅަނދެއްގައި ދަތުރުކޮށްފައި ދިޔަ ފަތުރުވެެރިންތަކެކެވެ.\nއުސް ފަރުބަދަ މަތިން ހިލަަތައް ސަންގްލާ ޗިޓްކުލް މަގަށް ފައިބާފައިވާއިރު، އޭގެ ސަބަބުން މަގުން ހިނގަމުންދިޔަ މީހުންނާއި، އެ މަގުގައި އުޅަނދުތަކުގައި ދަތުރުކުރަމުންދިޔަ މީހުން ޒަހަމްވެފައިވާ ކަމަށް ރިޕޯޓު ކޮށްފައިވެއެވެ.\n"ދަތުރުކުރަމުންދިޔަ އުޅަނދުގައި ތިބި މީހުންނަކީ ގައުމުގެ އެކި ސަރަހައްދުތަކުން ކިނާއުރްއަށް ޒިޔާރާތްކުރި މީހުން. ފުލުހުންގެ ހޯމް ސެކިއުރިޓީ ޑިޕާޓްމެންޓްގެ އޮފިޝަލުންނާއި އައިޓީބީޕީ ޓީމުން ވަނީ އެ ސަރަހައްދުގައި ރެސްކިއު އޮޕަރޭޝަން ކުރިޔަށް ގެންދިޔުމަށް އެތަނަށް އެވަގުތު ހާޒިރުވެފައި" ފުލުހުން ބުނެފައިވެއެވެ.\nއިއްޔެ ހިނގި މި ހާދިސާގެ ސަބަބުން ބައެއް އެއްގަމު އުޅަނދުތަކާއި، ގެދޮރުތަަކަކަށް ގެއްލުންވެފައިވެއެވެ.\nމަރުވެފައި ތިބި އެއް އާއިލާއެއްގެ ފަސް މީހުން، ސަލާމަތްވީ ދެ އަހަރުގެ ބައިގެ ކުއްޖެއް!\n“އަވަށުގެ މަގުތައް ރަނގަޅު ނުކުރަނީސް ކައިވެންޏެއް ނުކުރާނަން”\n40 ފޫޓު ދިގު އަނބު ގަހެއްގައި ހަތަރު ބުރީގެ އިމާރާތެއް އަޅައިފި\nޖުލައި 26, 2021 16:23\nއިންޑިޔާ މީހުންގެ މަ ސައްކަތުގެ ފެންވަރުމިއީ\nޖުލައި 26, 2021 22:22\nމިމީހުން އަޅާ ބްރިޖް ދަތުރުކުރުން ހެޔޮވާނެތަ؟ ރާއްޖޭގަ މިކަހަލަ ބްރިޖް އަޅައިގެން ނުވާނެ.\nޖުލައި 26, 2021 22:43\nއިންޑިޔާމީހުންލައްވާ ބްރިޖު ނާޅާތި.\nޖުލައި 27, 2021 05:52\nޖުލައި 27, 2021 10:41\nމިވަރު ބައެއްލައްވަ ބުރިޖް އަޅަން މިއުޅެނީ!


Tiktok Ge Ehme Kurygai Mihaaru Ulhey Anhen Kujjaky Mee! - Vaguthu\n6 މަސް ކުރިން ( ނޮވެމްބަރު 28, 2019 )\nޓިކްޓޮކް އަކީ ގިނަ އަދަދެއްގެ ދިވެހިންތަކެއްވެސް މުނިފޫހިފިލުވުމަށްޓަކައި ބޭނުން ކުރާ އެއްޗެކެވެ. ޓިކޮކް އަށް ތަފާތު އެކިއެކި ވީޑިއޯތައް އަޕްލޯޑު ކޮށްގެން އާއްމުންގެ ސަމާލުކަން މީހުން ހޯދާ އިރުގައި މިހާރު ޓިކްޓޮކްގެ އެންމެ ކުރީގައި އުޅޭ ފަންނާނުންގެ ތެރޭގައި ހިމެނެނީ ވަރަށްވެސް ޒުވާން އަންހެން ކުއްޖެކެވެ.\nއެމެރިކާ އަށް ނިސަބަތްވާ އުމުރުން 15 އަހަރުގެ ޗާލި ޑި އާމީލިއޯ ޓިކްޓޮކަށް އެންމެ ފުރަތަމަ ލާފައި ވަނީ ނެށުމެއްގެ ކޮރެއޯގްރަފީ ވީޑިއޯއެކެވެ. ވަރަށް "ސިމްޕަލް" އެ ވީޑިއޯ2މިލިއަނަށް ވުރެން ގިނަ މީހުން ބަލާފައި ވާއިރު، އެހިސާބުން އޭނާ ދަނީ ހަމަ ކުރިއަށްކަން ފާހަގަކޮށްލެވެއެވެ.\nހުނަރުވެރި އެތައް ބަޔަކު އުޅޭ ޕްލެޓްފޯމެއްގައި މިލިއަނުން ފޮލަވަރުން ހޯދުމަކީ ފަސޭހަ ކަމަކަށް ނުވާނެއެވެ. ނަމަވެސް އާމީލިއޯ މިކަން ކުރީ ވަރަށްވެސް ފަސޭހަކަމާއި އެކުގައެވެ. މިހާރު އޭނާގެ ފޮލަވަރުންގެ އަދަދު 6.2 މިލިއަނަށް ވުރެން މަތީގައި އުޅޭއިރު، ކޮންމެ ދުވަހަކުވެސް އޭނާ އަށް އެތައް ހާސް ފޮލަވަރުންތަކެއް ލިބޭކަން ފާހަގަކޮށްލެވެއެވެ.\n"ވަރަށް ބޮޑު ސަމާލުމަކެއް ލިބޭ މީހުންގެ ފަރާތުން. އަސްލު ނޭނގޭ ކީއްވެކަމެއް މީހުން އަހަރެންގެ އެކައުންޓު ފޮލޯ ކުރަނީ އެހެން އެކައުންޓުތައްވެސް ހުންނައިރު. ކޮންމެއަކަސް ވަރަށް އުފާވޭ" އަމީލިއޯ ބުނެފައިވެއެވެ.\nއަމީލިއޯގެ އެކައުންޓު ހޯދަން ބޭނުންވާނަމަ އޭނާގެ ނަން ޖަހާފައި ޓިކްޓޮކް އެޕުގައި ސާޗު ކުރާށެވެ.\nނޮވެމްބަރު 29, 2019 13:25\nލޮލް! ތިޔޮށް ނިންމުމެއް.


Covid-19: Serious Haalathuga Thibi Meehunge Adhadhu Bai Lakka Aa Gaathah - Vaguthu\nކޮވިޑް-19: ސީރިއަސް ހާލަތުގައި ތިބި މީހުންގެ އަދަދު ބައި ލައްކައާ ގާތަށް!\nދުނިޔޭގެ އެކިކަންކޮޅުތަކުގައި ކޮވިޑް-19 ޖެހިގެން ސީރިއަސް ހާލަތުގައި ތިބި މީހުންގެ އަދަދު ބައި ލައްކައާ ގާތަށް ޖެހިލައިފިއެވެ.\nކޮވިޑް-19 ގެ އެންމެ ފަހުގެ ތަފާސް ހިސާބުތައް ދައްކާ ގޮތުގައި މި ބަލި ޖެހުނު މީހުންގެ އަދަދު ވަނީ 1.2 މިލިއަނަށް އަރައިފައެވެ. މި ބަލި ޖެހިގެން މިހާތަނަށް 65,600 މީހުން މަރުވެފައިވާ އިރު، ބަލިން ރަނގަޅުވެފައި ވަނީ 253,597 މީހުންނެވެ. ދުނިޔޭގެ 205 އަށް ވުރެ ގިނަ ގައުމުން ކޮވިޑް-19 ވަނީ ފެނިފައެވެ.\nތަފާސް ހިސާބުތައް ދައްކާ ގޮތުގައި މި ބަލި ޖެހިގެން މިހާރު އެކިކަންކޮޅުތަކުގައި ފަރުވާދެނީ 893,995 މީހުންނަށެވެ. އޭގެތެރެއިން 44,623 މީހުންގެ ހާލު ވަރަށް ސީރިއަސްއެވެ. ބާކީ ތިބި 849,372 މީހުންގެ ހާލު އެހާ ގޯސް ނޫން ކަމަށްވެއެވެ.\nދުނިޔޭގެ ގައުމުތަކުގެ ތެރެއިން މި ބަލި އެންމެ ގިނަ އިން ފެނުނު ގައުމުތަކުގެ ތެރޭގައި ހިމެނެނީ އެމެރިކާ، ސްޕެއިން އާއި އިޓަލީއެވެ. އެ ތިން ގައުމުން އެކަނި ވެސް ފަސް ލައްކަ އަށް ވުރެ ގިނަ މީހުންގެ ގައިން ބަލި ފެނުނު އިރު، އެ ބަލީގައި އެ ތިން ގައުމުން އެކަނި ވެސް 30،000 އަށް ވުރެ ގިނަ މީހުން މަރުވެއްޖެއެވެ.\nއެމެރިކާ އަށް ބަލާ އިރު، 311,637 މީހެއްގެ ގައިން ބަލި ފެނުނު އިރު، އެ ބަލީގައި އެ ގައުމުން މަރުވެފައި ވަނީ 8,454 މީހުންނެވެ. ސްޕެއިން އިން 130,759 މީހެއްގެ ގައިން ބަލި ފެނުނު އިރު، ބަލި ޖެހިގެން މިހާތަނަށް 12,418 މީހުން ވަނީ މަރުވެފައެވެ.\nއިޓަލީން 124,632 މީހެއްގެ ގައިން ބަލި ފެނުނު އިރު، މި ބަލި ޖެހިގެން އެ ގައުމުން 15,362 މީހުން ވަނީ މަރުވެފައެެވެ.\nދުނިޔޭގެ ގައުމުތަކުގެ ތެރެއިން އެންމެ ގިނަ ބަޔަކު މި ބަލީގައި މަރުވީ ވެސް އިޓަލީންނެވެ.\nޗައިނާގެ ވުހާން ސިޓީން މިދިޔަ ޑިސެމްބަރު މަހު ފެނުނު ނުރައްކާތެރި މި ބައްޔަށް އަދި މިހާތަނަށް ފަރުވާއެއް ހޯދިފައެއް ނުވެއެވެ.


Final ge jaagaeh hoadhai, anhen volley gai Raajje ah thaareehee kaamiyaabee eh - One Online\nސެންޓްރަލް ޒޯން ވޮލީ މުބާރާތުގައި ރާއްޖެ ތަމްސީލު ކުރާ ޓީމާއެކު މިނިސްޓަރު މަހުލޫފް --- ފޮޓޯ: އަހުމަދު މަހުލޫފް (ޓުވިޓާ)\nފައިނަލުގެ ޖާގައެއް ހޯދައި، އަންހެން ވޮލީގައި ރާއްޖެއަށް ތާރީހީ ކާމިޔާބީއެއް\nއޭޝިއަން ސީނިއާ ވިމެންސް ސެންޓްރަލް ޒޯން ވޮލީބޯޅަ މުބާރާތުގެ ފައިނަލުގެ ޖާގައެއް ހޯދައި، އަންހެން ވޮލީގައި ރާއްޖެއިން ތާރީހީ ކާމިޔާބެއް ހޯދައިފިއެވެ.\nމިއަދު ކުޅުނު މެޗުން ރާއްޖޭގެ ގައުމީ އަންހެން ވޮލީބޯޅަ ޓީމު، ފަސޭހަކަމާއެކު އަފްޣާނިސްތާނުގެ ގައުމީ އަންހެން ވޮލީބޯޅަ ޓީމު ބަލިކޮށްފައިވަނީ ސީދާ ތިން ސެޓުންނެވެ. ރާއްޖެއިން މިއަދުގެ މެޗުގައި ސެޓުތައް ކާމިޔާބުކޮށްފައިވަނީ 25-06، 25-07 އަދި 25-08 އިންނެވެ. އެ މޮޅާއެކު ފައިނަލުގެ ޖާގައެއް ހޯދައި، ރާއްޖެއަށް ވަނީ މެޑެއްޔެއް ކަށަވަރުވެފައެވެ.\nރާއްޖޭގެ ޓީމުން ފައިނަލުން ޖާގަ ހޯދާފައިވާ އިރު، ލީގު ބުރުގައި ކުޅޭ ފަހު މެޗުގައި ރާއްޖެއިން އަންނަ ބުދަ ދުވަހު ނުކުންނަން ޖެހޭނީ ނޭޕާލާ ދެކޮޅަށެވެ. މިއަދުގެ މެޗުން ލިބުނު ކާމިޔާބީއާއެކު ރާއްޖެއަށް ފައިނަލުން ޖާގައެއް ކަށަވަރުވެފައިވަނީ ކުޅުނު ތިން މެޗުން އަށް ޕޮއިންޓު ހަމަކޮށްގެން ލީގުގެ ގަދަ ދެ ޓީމުގެ ތެރޭ ހިމެނިގެންނެވެ.\nރާއްޖެ އިން މިހާތަނަށް ކުޅުނު ތިން މެޗުގައި ވެސް އެޓީމުން ވަނީ މޮޅު ކުޅުމެއް ދައްކައިފައެވެ. ފުރަތަމަ މެޗުގައި ކިރްގިސްތާން އަތުން މޮޅުވެފައިވާ އިރު، ދެވަނަ މެޗުގައި މުބާރާތް ބާއްވާ ގައުމު ކަމަށްވާ ބަންގުލަދޭޝް ވެސް ވަނީ ބަލިކޮށްފައެވެ.\nމިހާތަނަށް ކުޅުނު ލީގުގެ އެހެން މެޗުތަކަށް ބަލާ އިރު ފައިނަލުގައި ރާއްޖެއިން ނުކުންނާނީ ނޭޕާލާ ދެކޮޅަށް ކަމަށް ބެލެވެއެވެ. މި މުބާރާތުގެ ފައިނަލް މެޗު އޮންނާނީ އަންނަ ބުރާސްފަތި ދުވަހުއެވެ. ރާއްޖެއިން ފައިނަލުގެ ޖާގައެއް ހޯދައި މެޑެއްޔެއް ކަށަވަރުކުރުމުން، މިއީ އަންހެން ވޮލީ ތާރީހުގައި ރާއްޖެއިން ހޯދާ ބައިނަލްއަގުވާމީ ފުރަތަމަ ކާމިޔާބީއެވެ.\nގުޅޭ ޓެގު ވޮލީ ބޯލް ވޮލީބޯޅަ އެސޯސިއޭޝަން އޭވީސީ ސެންޓްރަލް ޒޯން ވޮލީބޯޅަ މުބާރާތް


Raajje-India gulhumuge agu vazan kuran, kairin massakai kuran beynun: Modi | Mihaaru\nރައީސް އިބްރާހިމް މުހައްމަދު ސޯލިހާއި އިންޑިއާގެ ބޮޑުވަޒީރު ނަރެންދުރަ މޯދީ. --- ފޮޓޯ: ހުސެއިން ވަހީދު/ މިހާރު\nރާއްޖެ-އިންޑިއާ ގުޅުމުގެ އަގު ވަޒަންކުރަން؛ ކައިރިން މަސައްކަތްކުރަން ބޭނުން: މޯދީ\n24 މެއި 2019 - 10:427comments\nމޯދީ ހޯއްދެވި ކާމިޔާބީ އަށް ރައީސް އިބްރާހިމް މުހައްމަދު ސޯލިހް އިއްޔެ މަރުހަބާ ދެންނެވުމާ ގުޅިގެން އެކަމަށް ޝުކުރު އަދާކުރައްވައި މޯދީ ކުރެއްވި ޓުވީޓެއްގައި ވިދާޅުވީ ރާއްޖެއާ ގުޅިގެން މަސައްކަތްކުރަން ބޭނުންވާ ކަމަށާއި ބޭނުމަކީ ދެ ގައުމުގެ ގުޅުން އިތުރަށް ބަދަހި ކުރުން ކަމަށެވެ.\nމޯދީ ކުރެއްވި ޓުވީޓު.\nމޯދީ ހޯއްދެވި ކާމިޔާބީ އަށް ކުރީގެ ރައީސް މުހައްމަދު ނަޝީދު މަރުހަބާ ދެންނެވުމާ ގުޅިގެން އެކަމަށް ޝުކުރު އަދާކުރައްވައި މޯދީ ކުރެއްވި ޓުވީޓުގައި ވިދާޅުވީ އިންޑިއާ އާއި ރާއްޖޭގެ ގުޅުން ބިނާވެފައި އޮތީ ދެ ގައުމުގެ ހަމަޖެހުމާއި ކުރިއެރުމަށް ކަމަށެވެ. އަދި ރާއްޖެ އާއި އިންޑިއާއާ ދެމެދު އޮތް ހާއްސަ ގުޅުން އިތުރަށް ބަދަހިކުރަން ބޭނުންވާ ކަމަށް ވެސް މޯދީގެ ޓުވީޓްގައި ވިދާޅުވި އެވެ.\nދޮޅު މަސް ދުވަހަށް ދިގު ދެމިގެން ދިޔަ ވޯޓުލުން ނިންމައި ވޯޓު ގުނަން ފަށާފައި ވާއިރު މަޖިލީހުގެ 542 ގޮނޑީގެ ސާފު އަޣުލަބިއްޔަތު މޯދީގެ ބީޖޭޕީ އަށް ވަނީ ލިބިފަ އެވެ. މިއީ މި 1984 ވަނަ އަހަރުގެ ފަހުން ޖެހިޖެހިގެން ދެ ދައުރު އެއް ޕާޓީއަކުން މަޖިލީހުގެ އަޣުލަބިއްޔަތު ހޯދި ފުރަތަމަ ފަހަރެވެ.\nކުރީގެ ރައީސް އަބްދުﷲ ޔާމީންގެ ސަރުކާރުގެ ދުވަސްވަރު އިންޑިއާ އާއި ރާއްޖެއާ ދެމެދު އޮތް ގުޅުން ވަރަށް ބޮޑަށް ހީނަރުވެފައި ވަނިކޮށް، އެ ގުޅުން ބަދަހި ކުރީ ވެސް މި ސަރުކާރުންނެވެ. ނަތީޖާއެއްގެ ގޮތުން މިހާރު އިންޑިއާއަކީ ރާއްޖެއާ އެންމެ ބޮޑު ގުޅުމެއް އުފެދިފައި އޮތް އެއް ގައުމެވެ.\nއިތުރު ލިޔުންތައް އިންޑިއާ ދިވެހި ސަރުކާރު ރައީސް އިބްރާހިމް މުހައްމަދު ސޯލިހް ރާއްޖެ-އިންޑިއާ ޑިޕްލޮމެސީ ނަރެންދުރާ މޯދީ ޑިޕްލޮމެޓިކް ގުޅުން